Hər 12 minə cəmi 1 vəkil…\n2021, 25 Oktyabr, Bazar ertəsi, Bakı vaxtı 11:12\nFevral 05, 2009\nAzərbaycanda bəzi rayonlarda ümumiyyətlə, vəkil yoxdur\nAzərbaycanda vəkil olmaq üçün təkcə hansısa universitetin hüquq fakültəsində dörd il bakalavr təhsili alıb «hüquqşünas» diplomuna yiyələnmək kifayət etmir. Vəkil olmaq üçün mütləq Vəkillər Kollegiyasının üzvü olmaq lazımdır. Üzvlük üçün isə Kollegiyanın rəhbərliyi qarşısında imtahan vermək lazımdır. Vəkillər Kollegiyasının sədr müavini Fərhad Nəcəfov bildirir ki, bu il də 505 nəfərin sənədlərini götürüblər, yaxınlarda onların hamısını imtahan edib, kimin Kollegiyanın üzvü olub-olmaması barədə qərar verəcəklər.\nFərhad Nəcəfovun dediyinə görə, hazırda Azərbaycanda 722 nəfər vəkil var. Yəni ölkədə hər 12 min nəfərə yaxın adama cəmi 1 vəkil düşür. Halbuki, hüquqşünaslar dünya üzrə orta göstəricinin hər 2000 min nəfərə bir vəkili olduğunu deyirlər. Bu hesabla Azərbaycan vəkillərin sayına görə dünya üzrə orta göstəricidən 6 dəfə geridədir. İnkişaf etmiş, məhkəmə hakimiyyətinin güclü olduğu ölkələrdə vəkillərin sayı dünya üzrə orta göstəricidən bir neçə dəfə yuxarıdır. Məsələn, son məlumatlara görə İsraildə hər 175, ABŞ-da 260, İtaliyada isə 280 adama bir vəkil düşür.\nVəkillər Kollegiyasının sədr müavini Fərhad Nəcəfov bildirir ki, Azərbaycanda vəkillərin sayı indi az olsa da, vəkil olmaq istəyənlərin sayı ildən-ilə artır:\n«2004-cü ildə Azərbaycanda vəkillərin sayı 370 nəfər idi. İndi iki dəfə artırılıb. 2005-ci ildə vəkilliyə 359 nəfər sənəd vermişdi. 2006-cı ildə 441 nəfər sənəd verib. Bu il isə 505 nəfərin sənədini qəbul etmişik. Yəni vəkilliyə maraq artır».\nAmma vəkilliyə marağın artması barədə deyilənləri vəkillərin özləri təsdiqləmirlər. Tanınmış vəkil Adil İsmayılov deyir ki, çox sevdiyi vəkillik peşəsinə indi onun özünün də həvəsi qalmayıb:\n«1995-98-ci illərə qədər vəkillik etmək maraqlı idi, hardasa, vəkilin sözünə qulaq asırdılar. Amma indi vəkilin nə dediyini eşitmək istəyən yoxdur. Mənim özümdə də vəkilliyə həvəs qalmayıb. Açığı sonuncu dəfə vəkil kimi gördüyüm hansısa işdən zövq aldığım yadıma gəlmir».\nAzərbaycanda təhlilçilər hüquqşünasların vəkilliyə deyil, hakimliyə, prokurorluğa, polisə getmələrinin səbəbini vəkillərin qazancının az olmasında görürlər. Avropada, ABŞ-da və başqa ölkələrdə isə əksinə, vəkilin qazanmaq imkanı prokurorlardan daha çoxdur. Çünki onlar təkcə maaşlardan asılı olmurlar, müştərilərinə xidmət əvəzində daha çox qazancları olur. Prokurorların isə, maaşdan kənar gəlir əldə etmək imkanları yoxdur.\nAzərbaycanda müstəqil vəkillər tam bunun əksinin olduğunu iddia edirlər. Üstəlik, dövlətin dəvəti ilə vətəndaşın hüququnu müdafiə edən vəkilin bir saatlıq işinin qiyməti isə cəmi 90 qəpikdir.\nSöhbət etdiyimiz vəkillər deyirlər ki, indi Azərbaycanda vəkillərin çoxu əsasən hakimlə vətəndaşlar arasında vasitəçilik edirlər. İşi məhkəməyə düşən, haqlı-haqsız məhkəmədən öz xeyrinə qərar istəyən vətəndaş isə vəkilin yalnız vasitəçi olduğunu görüb, işini elə birbaşa hakimin özü ilə görməyə üstünlük verir. Əlbəttə, bu cür ittihamları Vəkillər Kollegiyası da, hakimlər də rədd edirlər.\nAzərbaycanda vəkilliyin əsas problemləri sırasında bürokratik maneələrin, xüsusilə də Vəkillər Kollegiyasının yaratdığı problemlərin rolunu qeyd edənlər də az deyil. Xaraktercə qeyri-hökumət təşkilatı olan Kollegiyaya vəkillik fəaliyyətinin az qala bütün sferalarını tənzimləmək səlahiyyəti verilib. Halbuki bu qurumun üzvü olan vəkillərin onun idarə edilməsində iştirakı təmin edilməyib. Üç ildə bir dəfə qurultayı keçirilməli olan Kollegiyanın son beş ildə qurultayı keçirilmir. Başqa müstəqil hüquqşünaslar qeyri-hökumət təşkilatı kimi fəaliyyət göstərən müstəqil vəkil birlikləri yaratsalar da həmin qurumların üzvlərinin Vəkillər Kollegiyası üzvləri kimi vəkillik fəaliyyətinə icazə verilmir. Vəkillər Kollegiyasının sədr müavini Fərhad Nəcəfov bildirir ki, hazırda qüvvədə olan qanun yalnız Kollegiyanın üzvü olanların vəkillik fəaliyyətinə icazə verir. Ola bilər, gələcəkdə, vəkillərin sayı artsa, başqa vəkil qurumları da yarana bilər:\n-Vəkillər Kollegiyası necə təşkilatdır?\n-Bəs niyə başqa qeyri-hökumət təşkilatları da yaranmır?\n-Bizim nəzdimizdə 17 hüquq məsləhətxanası, 7 vəkil bürosu var...\n-Başqa vəkillər kollegiyası yarana bilərmi?\n-Gələcəkdə xaricdə olan kimi, say artdıqca, iki min nəfərdən sonra hər hansı başqa bir vəkillər kollegiyası da yarana bilər».\nVətəndaşın vəkilə və ədalətə inamı olan ölkələri həm də qanunun aliliyinin qorunduğu ölkələr adlandırırlar. Azərbaycanda bəzi rayonlarda ümumiyyətlə, vəkil yoxdur. Vəkillər Kollegiyasının sədr müavini Fərhad Nəcəfov deyir ki, indi bəzi vəkillərə bir neçə qonşu rayonlarda məhkəmələrə gedib vətəndaşın hüququnu qorumağı xahiş edirlər.


FIDE reytinqi: Rəcəbov Məmmədyarovu keçdi » Sportnet.az\nTarix: 29-02-2020, 17:51 Baxış sayı: 361 Bölmə: Baş xəbər / Stolüstü / Şahmat / Slider / Qırmızı\nSportnet.az FIDE-nin rəsmi saytına istinadən xəbər verir ki, ilk "10-luq"da Azərbaycanın iki təmsilçisi yer alıb. Dünya Kubokunun qalibi Teymur Rəcəbov 1 pillə irəliləyib. O, 2765 xalla 9-cu sıraya yüksəlib. Şəhriyar Məmmədyarovun da mövqeyində dəyişiklik olub. 2764 xala malik Məmmədyarov ötən siyahı ilə müqayisədə 2 pillə geriəyərək, 10-cu sırada qərarlaşıb.\nQədir Hüseynov (2665) 72-ci, Nicat Abbasov (2670) 74-cü pillədə yer alıb.\nRauf Məmmədov isə yenidən "100-lüy"ə qayıdıb. Məmmədov 2654 xalla 91-ci sıraya yüksəlib.\nSiyahıya yenə norveçli dünya çempionu Maqnus Karlsen 2862 xalla başçılıq edir. ABŞ təmsilçisi Fabiano Karuana 2842 xalla 2-ci, çinli Dinq Liren 2805 xalla 3-cüdür.\nQadınlardan Günay Məmmədzadə 3 pillə geriləyib və 2443 xalla 28-ci pillədə qərarlaşıb. 2386 xala malik Gülnar Məmmədova 77-ci sıraya geriləyib. Ülviyyə Fətəliyeva isə 2377 xalla 89-cu pillədə yer alıb.\nTarix: 5-03-2020, 13:45 Bölmə: Futbol / Dünya futbolu / Slider / Qırmızı\nAlmaniya və Niderland milli komandalarının nümayəndələri Bakıda\nTarix: 2-03-2020, 11:24 Bölmə: Futbol / AVRO-2020 / Slider / Göy\nTarix: 29-02-2020, 15:13 Bölmə: Futbol / Milli komanda / Dünya futbolu / Slider / Göy


Dünya hansı tarixdə normal həyata qayıdacaq? | Gənc Ailə\nAna Səhifə SAĞLAMLIQ Dünya hansı tarixdə normal həyata qayıdacaq?\nDünya hansı tarixdə normal həyata qayıdacaq?\nNoy 18, 20200\nAlman biotexnologiya şirkəti “BioNTech”in qurucularından olan türkiyəli professor Uğur Şahin dünyada həyatın gələn qışdan etibarən normallaşa biləcəyini söyləyib.\n“Gencaile.az” saytı “Publika.az”-a istinadən xəbər verir ki, məşhur alimin yeni tip koronavirusa qarşı hazırladığı peyvəndin 90 faiz effektiv olduğu üzə çıxıb.\nBBC-də “Andrew Marr Şou”da çıxış edən Uğur Şahin bildirib ki, bu qədər təsirli peyvənd virusun insanlar arasındakı yoluxuculuğunu 90 faiz olmasa da, 50 faiz azaldacaq. Professor qeyd edib ki, peyvənd pandemiyanın yayılmasının qarşısını əhəmiyyətli dərəcədə alacaq:\n“Hər şey qaydasında olacağı təqdirdə, bu qışın sonunda və ya gələn ilin əvvəlində peyvəndin kütləvi istehsalına başlanacaq. Aprel ayına qədər dünya miqyasında ən az 300 milyon doza istehsal etmək niyyətindəyik. Odur ki, gələn qışda normal həyata qayıda biləcəyik. Lakin peyvəndlənmə proqramının hamısının gələn payızdan əvvəl tamamlanması vacibdir.\nGeriNiyə yanmır bu “ocaq”?! – İSTİLİK PROBLEMİ İrəliTədrisin onlayn təşkili təhsilimizə necə təsir göstərir?


Leyla Əliyevadan anasına təbrik: O, bu dünyanı daha da gözəl edir... » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Leyla Əliyevadan anasına təbrik: O, bu dünyanı daha da gözəl edir...\nLeyla Əliyevadan anasına təbrik: O, bu dünyanı daha da gözəl edir...\nOxunub: 2 745 Prezident İlham Əliyevin qızı, Heydər Əliyev Fondunun vitse-prezidenti Leyla Əliyeva, anası Mehriban Əliyevanı ad günü münasibəti ilə təbrik edib\nBu barədə Leyla Əliyeva sosial şəbəkədəki səhifəsində yazıb.\n`Mənim ona olan səmimi hisslərimi sözlə ifadə etmək olduqca çətindir: Böyük sevgi, hörmət və heyranlıq...Onun qızı olduğum üçün həmişə fəxr etmişəm. Bütün dünya onu gözəl və zərif qadın kimi tanıyır. O, bu dünyanı daha da gözəl edir. O, qətiyyətli, qorxmazdır, yorulmur... Adətən bu sıra `cəsarətli` sözü ilə tamamlanır. Lakin o, qadınlığın həqiqi təcəssümüdür. Özümü dərk etdiyim andan anam həmişə, hətta ən çətin vəziyyətdə belə öz mövcudluğu ilə dinclik və nizam hissini aşılayıb. Mən hesab edirəm ki, Tanrı bu dünyaya onu öz missiyasını həyata keçirməyə - dünyada xeyirxahlığı saxlamağa göndərib.\nBizim hər birimiz öz anamızı sevirik. Bu olduqca xüsusi, heç nə ilə müqayisə olunmayan bir hissdir. Bu sevgi yaşından asılı olmayan övlad üçün sonsuz güc mənbəyidir. Lakin bəzən ana sevgisi ailə sərhədlərini aşaraq öz gücü ilə bütün ölkənin həyatını dəyişə bilər. Bu gün, uşaqlıq illərində olduğu kimi, o mənim üçün dünyanın ən sevimli və yaraşıqlı insanı olaraq qalır. Ad günün mübarək, ana!`, - deyə Leyla Əliyeva yazıb.\nQeyd edək ki, bu gün Azərbaycanın birinci xanımı, Heydər Əliyev Fondunun prezidenti, UNESCO və İSESCO-nun xoşməramlı səfiri, millət vəkili Mehriban Əliyevanın doğum günüdür.


Bağ evində narkotik əkib-becərən şəxs saxlanıldı | Report.az\nBağ evində narkotik əkib-becərən şəxs saxlanıldı\nBağ evində narkotik əkib-becərən şəxs saxlanıldı Sabunçu Rayon Polis İdarəsi 42-ci Polis Bölməsi əməkdaşlarının həyata keçirdikləri əməliyyat-axtarış tədbiri nəticəsində narkotik vasitələrin kultivasiyası ilə məşğul olmaqda şübhəli bilinən, əvvəllər məhkum olunmuş paytaxt sakini Anar Əliyev saxlanılıb.\n11 İyul , 2020 17:18\nBelə ki, ona məxsus Ləhiş bağları sahəsindəki evin həyətinə baxış keçirilən zaman kultivasiya yolu ilə yetişdirilən yaş halda çəkisi 11 kq olan 201 ədəd çətənə kolu və 720 qram qurudulmuş marixuana aşkar olunaraq götürülüb.\nAnar Əliyev ifadəsində narkotik tərkibli bitkiləri bir müddət əvvəl əkdiyini və xüsusi qulluq etdiyini etiraf edib.\nFaktla bağlı 42-ci PB-də toplanan materiallar Sabunçu RPİ-nin İstintaq şöbəsinə göndərilib. İstintaq tədbirləri davam etdirilir.


Millət vəkili Xanlar Fətiyevin maliyyə maхinasiyaları ifşa olunur - Azinforum.az İnformasiya Portalı\nAna səhifə / Gündəm / Millət vəkili Xanlar Fətiyevin maliyyə maхinasiyaları ifşa olunur\nMillət vəkili Xanlar Fətiyevin maliyyə maхinasiyaları ifşa olunur\nAzərbaycanda məmurların və millət vəkillərinin ayrı-ayrı idman növləri üzrə federasiyalara rəhbərlik etməsi adi hala çevirilib. Bu sahə üzrə heç bir təcrübələri olmasa da, sanki federasiya prezidenti olmaq uğrunda mübarizəyə başlayıblar. Belələrindən biri də Xanlar Fətiyevdi.\nBaşlayaq Gəncə Futbol Federasiyasından. 39 saylı Kəpəz birinci (Gəncə) seçki dairəsindən millət vəkili seçilən Xanlar Fətiyev ölkənin ikinci ən böyük şəhərinin futbol federasiyasına Qərb bölgəsində futbolun inkişafına nail olmaq üçün gətirilmişdi. Qərb bölgəsinin, хüsusən də Gəncənin yetişdirdiyi futbolçular SSRİ və müstəqil Azərbaycan Respublikası dövründə ölkəmizin ən yaхşılarından olub. Nizami yurdunu təmsil edən “Kəpəz” müstəqillik dövründə 3 dəfə Azərbaycan çempionu, 4 dəfə ölkə kubokunun qalibi adını qazanıb. Lakin son illərdə bu şəhərdə futbol eniş dövrünü yaşayır.\nAFFA rəhbərliyinin səyləri nəticəsində Gəncə Futbol Federasiyası yaradıldı və Xanlar Fətiyev onun rəhbəri təyin edildi. Amma millət vəkili həm federasiyaya, həm də “Kəpəz”ə rəhbərliyi dövründə nəyinki heç bir irəliləyişə nail olmadı, əksinə klubu tamamilə dağıtmaqla yadda qaldı. Kluba ayırdığı cüzi maliyyəni də ora yerləşdirdiyi qohumları və yaхın adamları yedi, “Kəpəz” faktiki olaraq tariхin yaddaşına qovuşdu (indi AFFA rəhbərliyi klubu yenidən bərpa edib).\nƏslində, Xanlar Fətiyevin məqsədi heç də futbolun inkişafına dəstək vermək deyildi. Millət vəkili olmaqla yanaşı Gəncə Avtomobil Zavoduna və böyük biznes imperiyasına rəhbərlik edən Xanlar Fətiyevin məqsədi “futbola dəstək” adı ilə yeni biznes imkanları əldə etmək, müəyyən güzəştlərə nail olmaq idi ki, istəyinə nail oldu.\nXanlar Fətiyev ən böyük faiskosunu “Bakı-2015” I Avropa oyunlarında yaşadı. Yarışlar başlamadan əvvəl iddialı açıqlamalar verən federasiya rəhbəri ondan sonra susmağa üstünlük verdi. Səbəb isə “Bakı-2015″də heç bir uğurun qazanılmamamı oldu. Piasport.az-a verilən məlumata görə, millət vəkili “Bakı-2015″dən əvvəl ölkə rəhbərliyinə bir neçə medal qazanacaqları ilə bağlı böyük vədlər verib. Lakin yarışların medal sıralamasında Azərbaycan üzgüçülərinin adı yer almayıb. Bu da Xanlar Fətiyev üçün böyük zərbə olub.\nMəlumatlı mənbələr bildirir ki, millət vəkili “Bakı-2015″dən sonra ölkə rəhbərliyinin gözündən düşüb. Düzdü, o, Milli Məclis Aparatının Ümumi şöbəsinin müdiri Təlatüm Quliyevlə quda olmaqla yanaşı, baş nazir Artur Rəsizadə ilə də müəyyən qohumluq əlaqələri var. Amma artıq ikinci dəfə ölkə rəhbərliyinin etimadını doğrultmamaqla böyük ölçüdə gözdən düşüb. Bu isə onun bu ilki parlament seçkilərindəki aqibətini sual altına salıb. Böyük ehtimalla Xanlar Fətiyev bu seçkidə mandat qazana bilməyənlərdən biri olacaq.\nÖncəki Azərbaycanlı ailənin tətili faciə ilə bitdi: 6 yaşlı uşaq hovuzda boğuldu\nNövbəti Yardımlıda sosial yardım üsyanı: 4 kəndin sakinləri Prezident Adminstrasiyasına şikayətə gələcək


Səudiyyə Ərəbistanı ABŞ-dakı 28 səhifəlik məxfi sənəddən niyə qorxur? – Yenicag.Az\nAna Səhifə Araşdırma Səudiyyə Ərəbistanı ABŞ-dakı 28 səhifəlik məxfi sənəddən niyə qorxur?\nSəudiyyə Ərəbistanı ABŞ-dakı 28 səhifəlik məxfi sənəddən niyə qorxur?\nYeni Çağ Media Qrupu – Aprel 26, 2016 - 02:08\n“The İndependent” qəzetinin müxbiri Kim Sengupta yazır ki, Washington-dakı Kapitoli binasının bir otağında saxlanan 28 səhifəlik hesabat ABŞ və onun Yaxın Şərq müttəfiqi Səudiyyə Ərəbistanı arasındakı gərginliyi tarıma çəkib.\nSəudiyyə Ərəbistanının rəsmiləri bəyan ediblər ki, əgər bu sənədlər ictimaiyyət üçün açılsa, onda ABŞ-ı buna görə sonu bəlli olmayan nəticələr gözləyə bilər.\nHazırda ABŞ Konqresi bu 28 sahifənin açılmasına imkan verəcək qanun layihəsinin müzakirəsinə hazırlaşır.\nMəqsəd 2001-ci ilin 11 sentyabrında törədilmiş terror aktları qurbanlarının Səudiyyə Ərəbistanını məhkəməyə verə bilməsidir.\nBir sıra rəsmilər və siyasətçilər iddia edirlər ki, sözü gedən sənəd əl-Qaedanın New York və Washington üzərinə etdiyi terror aktlarının Səudiyyə hökuməti ilə bağlılığını üzə çıxara bilər.\nƏslində sözü gedən 28 səhifə tam hesabatın “Bir sıra həssas məsələlərə dair faktlar, müzakirələr və mülahizələr” adlı fəslini təşkil edir.\n3 min nəfərin ölümü ilə nəticələnmiş terror aktlarına dair araşdırmanı Birləşmiş Konqres Təhqiqatı Komissiyası aparıb.\nNew York meri səudların çekini cırıb\nNew York meri Rudi Giuliani Səudiyyə şahzadəsinin ona verdiyi 10 milyon dollarlıq çeki cırdığını bildirib\nMəhz buna görə də konqresmen və senatorlar bir-birinin ardınca məxfi sənədin açılmasına çağırırlar.\nBelə bir tələblə, ən son çıxış edən, terror hücumu baş verərkən New York-un meri olmuş Rudi Giuliani olub.\nCənab Giuliani iddia edib ki, Səudiyyə şahzadələrindən biri bu məsələdə diqqətin krallıqdan yayındırılması məqsədilə ona 10 milyon dollarlıq çek verib.\nKeçmiş mer bildirir ki, çeki çırdıqdan sonra onu verənə qaytarıb.\n“Mən dedim ki, o, öz pulu ilə rədd olub cəhənnəmdə yana bilər. Amerika xalqı Səudiyyənin bu basqınlarıdakı rolu barədə məlumata malik olmalıdır. Biz sevdiyimiz insanları kimin qətlə yetirdiyini və ya kimin bizim hamımızı qətlə yetrimək istədiyini bilmək haqqına sahibik” – deyib Giuliani.\nÖtən bazar Ağ Ev rəsmilərinin anonim şəkildə bildirdiklərinə görə bu 28 səhifədən ən azı bəziləri açıqlanacaq.\nÜmumilikdə isə Ağ Ev hesabatın ictimailəşdirilməsi əleyhinədir.\nBu arada Senatın kəşfiyyat komitəsinin keçmiş sədri, demokrat senator Bob Graham inandığını bildirib ki, Səudiyyə Ərəbistanı 11 sentybar hücumlarında ən yüksək səviyyədə iştirak edib.\nO deyib: “Ən mühüm sual bundan ibarətdir ki, bu 19 nəfər təyyarəqaçıran yaxşı hazırlanmış 11 sentyabr qəsdini təkbaşınamı həyata keçiriblər, yoxsa onları dəstəkləyənlər olub? Belə bir sual da var ki, onlara belə bir dəstəyi ən böyük ehtimalla kim verə bilərdi? Məncə bütün dəlillər bunun Səudiyyə Ərəbistanı olduğunu göstərir”.\nSenator deyib ki, onun ehtimalına görə 11 sentyabr hücumlarına birbaşa dəstək “krallığın ən yüksək hakimiyyət eşelonlarından” gəlib.\nMassachusetts-dən olan demokrat Stephen Lynch iddia edir ki, 2001-ci il terror basqınlarının arxasında “bir sıra səudiyyəlilərin” dayandığına dair sübutlar mövcuddur.\nRespublikaçı Walter Jones deyib ki, o, George Bush-un bu sənədlərin nəşr edilməsinə qarşı niyə çıxdığını başa düşür, çünki burada söhbət Bush administrasiyasının Səudiyyə Ərəbistanı ilə əlaqələrindən gedir.\n“The İndependent” yazır ki, şübhələrin ultra-mühafizəkar krallığın üzərinə düşməsi Ər-Riyadın bir sıra zorakı islamçı qrupları maliyyələşdirməsindən qaynaqlanır.\nBu iddialara son zamanlar Səudiyyənin Suriya prezidenti Bəşər əl-Əsədə qarşı döyüşən ən zorakı ekstremist qruplaşmaları pul və silahla təchiz etdiyinə dair ittihamlar da əlavə olunub.\nKral vəhabilərdən qorxur\n“The İndependent” yazır ki, İslamın hazırkı mühafizəkar və qəddar sünni doktrinası 1992-ci ildən bəri Səudiyyədən şüalandırılan Vəhabilikdir.\nSengupta yazır ki, vəhabi ruhani liderlər özlərinə ölkənin daxilində və xaricində aparılan siyasətdə aparıcı rollar verilməzsə, kral ailəsini devirəcəkləri ilə hədələyirlər.\nMəqalədə bu da qeyd olunur ki, bu sayaq təzyiqə tab gətirməyən kral ailəsi vəhabilərin hegemon rola malik olduqları İslami İşlər Nazirliyinin yaradılmasına razı olub.\nGələcəkdə Səudiyyə Ərəbistanına qarşı irəli sürülə biləcək məhkəmə iddialarının da ana xəttini 11 sentybar hücumları ilə məhz bu nazirliyin əlaqələrinə dair iddialar təşkil edir.\nCənab Giuliani-nin bir Səudiyyə şahzadəsinin ona rüşvət verməyə cəhd göstərməsi barədə bəyanatından bir gün əvvəl Əl-Qaeda ilə əlaqəsi olan Qassan əş-Şərbiyəyə aid aviasiya dərsləri şəhadətnaməsinin Washingtondakı Səudiyyə Ərəbistanı səfirliyinin sənədləri arasından tapılması barədə xəbərlər yayılmışdı.\nBu uçuş şəhadətnaməsi başqa sənədlərlə birlikdə əş-Şərbi 2002-ci ildə Pakistanda həbs olunduqdan sonra səfirlikdəki sənədlərin arasından çıxmışdı.\n11 sentyabr hücumlarında birbaşa iştirakı olmayan əş-Şərbi o vaxtdan bəri Guantanamoda saxlanır.\nUçuş lisenziyası barədə səfirlik memosu üzərindəki məxfilik dərhal qaldırılsa da, sənəd barədə məlumat yalnız ötən həftə Brian McGlinchey adlı fəal onu özünün bloquna saldıqdan sonra ictimaiyyətə çatıb.\nBundan başqa Səudiyyənin Amerikadakı iki diplomatik missiyasının iki səudiyyəli – Nəvaf əl-Həmzi və Xalid əl-Mindar ilə əlaqəsi üzə çıxıb. Onların hər ikisi ABŞ-a 2000-ci ildə 11 sentyabr basqınlarının ilk dalğasının iştirakçısı kimi gəlmişdilər.\nBu iki nəfər San Diegoda başqa bir səudiyyəli Omar əl-Bayumi tərəfindən bir mənzildə məskunlaşdırılmışdılar.\nƏl-Bayumi bu iki nəfərə sosial təminat kağızlarının doldurulmasında və uçuş kursları barədə informasiyanın çatdırılmasında kömək etmişdi.\nBaşqa məlumatlara görə, Bayumi həmçinin bu iki nəfəri sonralar “internet bin Ladeni” ayaması ilə tanınan imam Ənvər əl-Əvlaki ilə tanış etmişdi. Əl Əvlaki sonrakı müddətdə Yəməndə ABŞ dronundan endirilmiş zərbə ilə öldürülüb.\nƏl-Bayumi ABŞ-da Səudiyyə aviasiya xidməti Dallah Alco şirkətinin xətti ilə Səudiyyə hökumətinin maliyyəsi ilə yaşayırdı.\nOnun adı FTB sənədlərində 11 sentyabrdan əvvəl Səudiyyə casusu kimi keçirdi, lakin krallıq bu iddianı inkar edir.\n“The İndependent” yazır ki, əl-Bayumi Səudiyyənin Washington-dakı səfriliyində və Los Angelesdəki konsulluğunda tez-tez görünürdü.\nMəqalədə deyilir ki, əl-Bayumi ABŞ müstəntiqlərinə verdiyi ifadələrində İslami İşlər Nazirliyinin rəsmisi Fəhəd əl-Tumayri ilə bir saatlıq görüşdə olduğunu etiraf edib. O elə həmin gün 11 sentyabr təyyarəqaçıranları əl-Həmzi və əl-Mindarla da görüşmüşdü.\nBundan iki il sonra əl-Tumayri diplomatik immunitetdən məhrum edilmiş və terrorla əlaqələrinə görə ABŞ-dan deportasiya olunmuşdu.\nO vaxtlar San Diegoda yaşayan səud Osama Basnan da 11 sentyabr təyyarəqaçıranları əl-Həmzi və əl-Mindarla görüşürdü. Basnan ABŞ-dakı Səudiyyə səfiri şahzadə Bəndər bin Sultanın arvadı şahzadə Hayfa bin Sultandan 75 min dollar pul almışdı. Pul Basnanın arvadının müalicəsi üçün alınmışdı, lakin ondan əl-Bayumiyə də pay çatmışdı.\nBasnan 2002-ci ilin avqustunda viza fırıldağına görə həbs edilmiş və iki aydan sonra Səudiyyə Ərəbistanına deportasiya edilmişdi.\n“The İndependent” yazır ki, 11 sentyabr qurbanları üçün vəkillərin məhkəməyə təqdim etdikləri iddialarda bu vaxtadək şahzadə Hayfanın verdiyi pullardan San Diegodakı iki təyyarəqaçıranın istifadə etdiyi barədə mülahizələr əsas yer tuturdu.\nLakin FTB qətiyyətlə bidlirir ki, kral ailəsi ilə 11 sentyabr terror basqınları arasında əlaqəni göstərən heç bir sübutlar yoxdur.\nPutin şahzadəni niyə hədələmişdi?\nƏl-Bayumi 2001-ci ilin iyulunda Britaniyaya köçmüşdü və Birmingamdakı Aston Universitetində aspiranturada oxuyurdu.\nO, 11 sentyabr hücumlarından 10 gün sonra FTB-nin orderi ilə Britaniya polisi tərəfindən həbs edilmişdi. Lakin sonunda ABŞ hakimiyyət orqanları bildirmişdilər ki, əl-Bayuminin terrorla əlaqəsinə dair dəlil əldə edə bilməyiblər.\nO, həbsxanadan azad edilmiş, Aston Universitetində aspiranturasını davam etdirmiş və daha sonralar Səudiyyə Ərəbistanına qayıtmışdı.\n“The İndependent” yazır ki, FTB Konqresin təzyiqi altında Bayumiyə qarşı cinayət işini bərpa etsə də, ilkin qərarını dəyişməmişdi.\nMəqalədə deyilir ki, 2012-ci ildə şahzadə Bəndərin adı terrorla əlaqədar xəbər başlıqlarında görünməyə başlamışdı.\nO bu zaman artıq ölkə kəşfiyyatının başçısı kimi kraldan Suriyadakı qiyamçıları hazırlamaq tapşırığı almışdı.\nBelə xəbərlər də dolaşırdı ki, Bəndər Moskvada Vladimir Putinlə görüşərkən, Soçi Olimpiya Oyunları ərəfəsində onu çeçenlərlə hədələmişdi.\nBəndər bin-Sultan deyilənlərə görə Putindən Bəşər əl-Əsədə dəstəyi dayandırmasını istəmişdi.\n“The İndependent” yazır ki, Kremldən sızdırılan məlumatlara görə Putin Bəndərin cavabını çox sərt vermiş və öz növbəsində onu hədələmişdi.\nMəhz bu hadisədən sonra kral onu Suriya qiyamçıları ilə işdən uzaqlaşdırmışdı.\nMəqalədə deyilir ki, bundan sonra Bəndərin xanımı Hayfanın bank hesabları ilə bağlı qalmaqal yaranmışdı.\nO, çirkli pulların yuyulmasında şübhəli bilinirdi. FTB bir sıra tanınmış səudun Bəndərlə şərikli bank hesabları olduğunu da aşkar etmişdi.\n“The İndependent” yazır ki, sözü gedən Riggs Bankda baş direktorlardan biri George W Bush-un əmisi Jonathan Bush idi. Əmisi Bush-a onun ilk neft şirkəti Arbusto üçün investorların tapılmasında kömək etmişdi.\nJonathan Bush qardaşı oğlunun 2000-ci ildəki prezident seçkisi kampaniyasında əsas fondtoplayanlardan biri idi.\n2004-cü ildə Riggs Bank çirkli pullar barədə qanunu pozduğuna görə 25 milyon dollar cərimə olunmuşdu.\nBank həmçinin Çili diktatoru Augusto Pinochet-in gizlətdiyi pullardan onun diktaturasının qurbanlarına təzminat kimi 9 milyon dollar ödəməyə məcbur edilmişdi.\nPinochetin pullarının Britaniyadan çıxarılmasını məhz Riggs Bank təşkil etmişdi.\n2005-ci ildə bank PNC Financial Services şirkəti tərəfindən alınmış və onun ziddiyyətli səfirlik hesabları biznesi ləğv edilmişdi. /BBC


10:41 17 Fevral 2020 Oxunub : 4153\nFevralın 15-də Münhen Təhlükəsizlik Konfransı çərçivəsində Azərbaycan Respublikasının Prezidenti İlham Əliyevin və Ermənistan Respublikasının baş naziri Nikol Paşinyanın iştirakı ilə Qarabağ münaqişəsi ilə bağlı panel müzakirələr keçirildi. Həmin müzakirələr bir sıra ciddi və tarixi məqamlarla yadda qaldı. Tarixdə ilk dəfə Azərbaycan və Ermənistan liderləri arasında açıq, yəni hər kəsin izləyə biləcəyi debat baş tutdu.\nVə bu tarixi debatın qalibi birmənalı olaraq Prezident İlham Əliyevdir. Ermənistanın baş naziri Nikol Paşinyan isə açıq-aşkar nokaut vəziyyətinə düşdü.\nBu, belə demək mümkündürsə, Paşinyanın, bütövlükdə Ermənistan hökumətinin, erməni lobbisinin Azərbaycan qarşısında 2016-cı ilin Aprel döyüşlərindəki məğlubiyyətindən sonra ikinci böyük məğlubiyyəti idi. Paneldə baş verən debatda Prezident İlham Əliyev tarixə, real faktlara əsaslanan fundamental cavablarla Nikol Paşinyana necə lazımdır, tarix dərsi verdi. Ermənistanın rəhbəri isə hər dəfə ağzını açdıqca naşı formada özü-özünü çətinə salırdı, sanki, bataqlıqda tərpəndikcə batırdı.\nŞübhəsiz ki, erməni həyasızlığı hər zaman olduğu kimi, bu dəfə də özünü göstərdi. Ermənistanın baş naziri hər vəchlə sərsəm fikirlər səsləndirərək, reallıqları ört-basdır etməyə çalışırdı ki, bu da nəticədə onun gülməli vəziyyətə düşməsi ilə müşahidə olundu.\nÜmumiyyətlə, beynəlxalq münasibətlərdə hər kəs tərəfindən qəbul edilmiş etalonlardan biri də budur ki, əgər bir ölkə hərb meydanında rəqibi üzərində qələbə qazanıbsa, hərbi cəhətdən qüvvətlidirsə, masa ətrafında onun dedikləri keçəcək. Bu mənada, Münhen Təhlükəsizlik Konfransında Aprel Qələbəsinin davamı yaşanırdı, diktə edən tərəf İlham Əliyev idi.\nPaşinyanın çxışında həqiqətə söykənən bircə dənə də olsa, arqumenti yox idi. Dövlət başçımızın bütün debat boyu dediklərini ümumiləşdirəndə, dahi diplomat Otto fon Bismarkın bir sözü yada düşür: "Siyasət elm deyil, sənətdir". Siyasətin bir sənət olaraq bütün incəlikləri Prezident İlham Əliyev tərəfindən Nikol Paşinyana tarixi nümunələrlə keçilən master-klassda bir daha öz təsdiqini tapdı.\nPrezident İlham Əliyevin çıxışı əvvəldən axıra qədər ciddi arqumentlərlə dolu idi. Tezislər isə təkzib edilə bilinməyəcək qədər güclü və əsaslı idilər. Məsələn: 1918-ci ildə İrəvan şəhəri Ermənistana verilib - "Əgər siz kiməsə nəsə verirsinizsə, bu, o deməkdir ki, həmin o nə isə sizə məxsus olub".\nPrezidentin çıxışına diqqət etdikdə bir daha aydın olur ki, o, təkcə Ermənistanın baş nazirinə deyil, bütünlükdə ermənilərə, onların lobbisinə, Ermənistanın havadarlarına şillə kimi diplomatik zərbə vurub.\nİlham Əliyev tarixi həqiqətlərin nə olduğunu Paşinyanın şəxsində bütün Ermənistana xatırlatdı və sanki dedi ki, siz ermənilər kimsiniz, kökünüz haradan başlayır, Cənubi Qafqazda necə peyda olmusunuz və uydurduğunuz nağıllara özünüzdən savayı daha inanan qalmayıb!\nÜmumiyyətlə, belə formatda olan görüşdə nə deyilməli idisə, cənab Prezident hamısını dedi. Paşinyanın və onun simasında erməni diplomatiyasının bu raunddan salamat çıxmaq üçün heç bir şansları yox idi.\nTeqlər: Münhen-Konfransı İlham-Əliyev Paşinyan


Nigeriyalıar Şiə ruhanisinin rejim tərəfindən zəhərli güllə ilə Şəhid edilməsinə etiraz etdilər, aksiyalara start verildi- Foto\nFevral 8, 2018 - 7:11 PM News Code : 881214 Source : ABNA – Xəbər Agentliyi Link:\nSukutu şəhərindəki Parlament Binasına doğru hərəkət edən etirazçılar Şeyx Zəkzəki cənablarını portiretini əllərində tutaraq onun və bütün Şiə məhbuslarının azad edilməsinə dair şüarlar səsləndirmiş və ölkənin tatınmış Şiə ruhanisi mərhum Şeyx Qasim Ömər Sukutunun qatillərinin tez bir zamanda cəzalandırılmasını tələb etmişlər.\nƏhli Beyt (əleyhimus-səlam) - ABNA – Xəbər Agentliyinin verdiyi xəbərə əsasən, Nigeriya Şiələri Nigeriya İslam Hərakatının yüksəksəviyəli üzvünin mövcud rejim tərəfindən qətlə yetirilməsini kəskin sürətdə məhkum edərək etiraz mitinqlərinə start veriblər.\nEtirazçılar Sukutu şəhərindəki Parlament Binasına doğru hərəkət ediblər. Onlar Şeyx Zəkzəki cənablarını portiretini əllərində tutaraq onun və bütün Şiə məhbuslarının azad edilməsinə dair şüarlar səsləndirərək ölkənin tatınmış Şiə ruhanisi Şeyx Qasim Ömər Sukutunun qatillərinin tez bir zamanda cəzalandırılmasını tələb ediblər.\nQeyd edək ki, Nigeriyanın şimalında yerləşən Sukutu şəhər sakini Şeyx Qasim Ömər Sukutu Nigeriya İslam Hərakatı Lideri Şeyx Zəkzəkinin azad edilməsi üçün keçirilən növbəti mitinqdə mövcud rejimin güc strukturları tərəfindən avtomat silahlardan açılan zəhərli güllələr nəticəsində ağır yaralanmışdır. Bazar Ertəsi günü xəstaxanada yerləşdirilən Şeyx Qasim Ömər Sukutu aldığı yaralar nəticəsində dünyasını dəyişərək Şəhidlik zirvəsinin uca məqamına nail lolmuşdur.


Siyasət » Səhifə 2 » İnter Press\nMilli Məclis 2020-ci ilin dövlət büdcəsinə yenidən baxacaq.\nDərc edilib 1 aprel 2020 [10:23]\n"Çox geniş iqtisadi paket artıq məruzə edildi və yaxın günlərdə bunun icrası nəzərdə tutulur".\nDərc edilib 31 mart 2020 [16:49]\nDərc edilib 31 mart 2020 [16:07]\nDərc edilib 31 mart 2020 [14:00]\nDərc edilib 31 mart 2020 [12:56]\nÖlkə üzrə rayon və şəhərlərarası sərnişindaşıma fəaliyyəti dayandırılsın) nəzərə alınmaqla ordu sıralarından tərxis prosesinin aprelin 20-dən 25-dək həyata keçirilməsi planlaşdırılır.\nDərc edilib 31 mart 2020 [11:43]\nMüdafiə Nazirliyi 31 Mart - Azərbaycanlıların Soyqırımı Günü ilə bağlı sənədli film hazırlayıb.\nDərc edilib 31 mart 2020 [11:40]\nDərc edilib 31 mart 2020 [11:37]\nDərc edilib 31 mart 2020 [11:35]\nDərc edilib 31 mart 2020 [10:37]\nAzərbaycan Prezidenti İlham Əliyev 31 Mart – Azərbaycanlıların Soyqırımı Günü ilə bağlı paylaşım edib.\nDərc edilib 31 mart 2020 [10:26]\nAzərbaycan Milli Məclisinin Aparatında kadr islahatlarına start verilib.\nDərc edilib 31 mart 2020 [10:19]\nPrezidentin “Fövqəladə vəziyyət haqqında” qanunun icrasının təmin edilməsi barədə fərmanında dəyişiklik edilib.\nDərc edilib 30 mart 2020 [19:33]\nPakistanın İnsan Haqları üzrə Milli Komissiyasının sədri Əli Nəvaz Çouhan Ermənistanın işğal etdiyi Azərbaycanın Dağlıq Qarabağ regionunda keçiriləcək qondarma “parlament və prezident seçkiləri”ni pisləyib.\nDərc edilib 30 mart 2020 [17:11]\nDərc edilib 30 mart 2020 [15:40]\nDərc edilib 30 mart 2020 [15:35]\nTürkiyə ATƏT Minsk Qrupunu və bütün beynəlxalq təşkilatları Ermənistanın Dağlıq Qarabağdakı qanunsuz prezident və parlament seçkiləri keçirməsini boykot etməyə çağırıb.\nDərc edilib 30 mart 2020 [14:23]\nNazirlər Kabinetinin 2019-cu il üzrə hesabatının müzakirəsi təxirə salınıb.\nDərc edilib 30 mart 2020 [14:15]\nMilli Məclisin iclasında “Milli Məclisin Daxili Nizamnaməsi”nə dəyişiklik müzakirəyə çıxarılıb.\nDərc edilib 30 mart 2020 [13:02]\nAzərbaycanda həqiqi hərbi xidmətə çağırış müddəti uzadılır.\nDərc edilib 30 mart 2020 [11:38]\nMilli Məclisin bu gün keçirilən iclasında spiker Sahibə Qafarova 31 mart - Dünya Azərbaycanlılarının Soyqırımından danışıb.\nDərc edilib 30 mart 2020 [11:34]\nDərc edilib 30 mart 2020 [11:33]\nDərc edilib 30 mart 2020 [11:14]\nMilli Məclisin rəhbərliyi ilə komitə sədrlərinin internet üzərindən ilk dəfə olaraq videokonfransı keçirilib.\nDərc edilib 29 mart 2020 [16:46]\nAzərbaycan mədəniyyətinin inkişafında uzunmüddətli səmərəli fəaliyyətinə görə Şəfiqə Haşım qızı Məmmədova 1-ci dərəcəli “Əmək” ordeni ilə təltif edilib.\nDərc edilib 29 mart 2020 [15:42]\nDərc edilib 28 mart 2020 [15:55]\nDərc edilib 28 mart 2020 [11:39]\nPrezident İlham Əliyev Adil Qəribovun təltif edilməsi haqqında sərəncam imzalayıb.\nDərc edilib 27 mart 2020 [18:03]\nDərc edilib 27 mart 2020 [18:01]\nBaxillər, steril və qeyri-steril əlcəklər, tibbi (cərrahiyyə əməliyyatı və ya prosedur üçün) maskalar və respiratorların idxalı əlavə dəyər vergisindən (ƏDV) azad edilib.\nDərc edilib 27 mart 2020 [17:07]\nMilli Məclis yanında Toponimiya komissiyasının üzvlüyünə namizədlərin adları müəyyən olunub.\nDərc edilib 27 mart 2020 [11:47]\nDərc edilib 27 mart 2020 [10:57]\n“Koronavirus pandemiyası ilə bağlı xaricdə olan Azərbaycan vətəndaşları ilə daimi əlaqə saxlayırıq”.\nDərc edilib 27 mart 2020 [10:53]\nParlamentin iclasında daha bir komissiyaya sədr seçiləcək\nMilli Məclis yanında Toponimiya komissiyası yenidən təşkil ediləcək.\nDərc edilib 27 mart 2020 [10:49]\nDərc edilib 26 mart 2020 [20:53]\nDərc edilib 26 mart 2020 [16:51]\nDərc edilib 26 mart 2020 [11:21]\nDərc edilib 25 mart 2020 [15:10]\nDərc edilib 24 mart 2020 [17:13]\nİlham Əliyev və Mehriban Əliyeva martın 24-də Mənzil İnşaatı Dövlət Agentliyinin ikinci layihəsi – Hövsan yaşayış kompleksinin açılışında iştirak ediblər.\nDərc edilib 24 mart 2020 [17:10]


Yeni Kral seçildi | AzPolitika – onlayn siyasi-ictimai qəzet\nDərc olunub: 24/01/2019 - 13:10\nMalayziya müstəqillik tarixinin sayca 16-cı kralını seçib.\n“Report” xarici KİV-ə istinadən xəbər verir ki, Malayziya Hökmdarları Məclisinin Terenqqanu ştatının sultanı Mizan Zeynal Abidinin sədrliyi ilə keçirilən iclasında Pahanq ştatının sultanı Abdullah Riayətüddin əl Mustafa Billah ölkənin növbəti kralı elan olunub.\nKonstitusiyaya əsasən, Malayziyada əsasən təmsilçi roluna malik olan, ölkədə islamın himayəçisi sayılan və həmçinin Ali Baş Komandan vəzifəsini də icra edən Kral (“Yang di Pertuan Agong”) ölkənin 9 ştatının vərəsəlik başçıları olan sultanlar tərəfindən rotasiya (əvəzləmə) qaydası ilə beşillik müddətə seçilir.\nƏvvəlki kral Beşinci Məhəmməd cəmi iki il hakimiyyətdə olduqdan sonra ötən ilin sonunda Rusiya vətəndaşı, vaxtilə Moskva gözəllik müsabiqəsinin qalibi ilə evlənib, yanvarın əvvəllərində səhhətilə bağlı taxt-tacdan imtina etmişdi. Kralın taxt-tacdan imtinası Malayziyada ilk belə hadisə olaraq ictimaiyyətdə böyük şok yaratmışdı.\nQatı idman həvəskarı, İngiltərədə təhsil aldığı vaxt polo ilə məşğul olmuş yeni 59 yaşlı Kral FİFA şurasının üzvü, Asia Hokey Assosiasiyasının prezidenti, Beynəlxalq Hokey Federasiyasının İcraçı Şurasının üzvü, Malayziya Futbol Assosiasiyasının sabiq prezidentidir.\nYeni Kralın taxt-taca çıxma mərasimi yanvarın 31-də keçiriləcək.


2012-01-02, 8:33 PM\n2. AYİŞƏ VƏ ZEYD İBNİ SUHANIN MƏKTUBLAŞMASI\nSəsəənin qardaşı və "tabeinin"(\nTabein o şəxslərə deyilir ki, Peyğəmbəri görəməyiblər, lakin onun əshablarını görüblər.\n)tanınmış şəxsiyyətlərindən olan Zeyd ibni Suhan da Üveys Qərəni kimi Peyğəmbər (səlləllahu əleyhi və alihi və səlləm) -i görüb ziyarət etməmiş, amma həzrət ona behişt müjdəsini vermişdir. O (Zeyd ibni Suhan) "Cəməl" müharibəsində Əliyyibni Əbitalib (əleyhissalam)-ı himayə etmiş və nakisin(\nƏhd-peyman sındırıb Ayişə, Təlhə və Zübeyrin rəhbərliyi ilə Əli (ə)-ın əleyhinə qiyam edənlər.\n) tərəfindən öldürülmüşdür.\nمِنْ عاَيِشَةَ اُمِّ الْمُؤْمِنِينَ حَبِيبَةِ رَسُولِ اللهِ(ص) اِليَ اْبنِهَا الْخاَلِصِ زَيدِ بْنِ صُوهاَنَ اَمّاَ بَعْدُ فَاِذاَ اَتاَكَ كِتابِي هذَاَ فَاَقْدِمْ فَانْصُرْناَ فَاِنْ لَمْ تَفْعَلْ فَحَذِّلِ النّاَسَ عَنْ عَلِيٍّ\nاَمّاَ بَعْدُ فَاَنَا ابْنُكِ الْخالِصُ لَئِنِ اعْتَزَلْتِ وَرَجَعْتِ اِليَ بَيْتِكِ وَاِ˙َ فَاَنَا اَوَّلُ مَنْ نابَذَك\nرَحِمَ اللهُ اُمَّ الْمُؤْمِنِينَ اُمِرَتْ اَنْ تَلْزَمَ بَيْتَهاَ وَ اُمِرْناَ اَنْ نُقاَتِلَ فَتَرَكَتْ ماَ اُمِرَتْ بِهِ وَ اَمَرَتْناَ بِهِ وَ صَنَعَتْ ماَ اُمِرناَ بِهِِ وَ نَهَتْنا عَنْهُ\n3-İBN ABBASLA AYİŞƏNİN SÖHBƏTİ\nAyişə "Cəməl" müharibəsindən sonra Bəsrənin yaxınlığındakı "Bəni Xəlf" sarayına getdi. Həzrət Əli (əleyhissalam) İbni Abbası göndərdi ki, onu təcili olaraq Mədinəyə"öz evinə qaytarsın. İbni Abbas saraya gəldi, daxil olmaq üçün Ayişədən icazə istədi, lakin o, icazə vermədi. İşi belə görən İbni Abbas icazəsiz saraya daxil oldu. Ayişə onu danlayıb dedi: "Nə üçün mənim evimə icazəsiz girdin?!" İbni Abbas dedi: "İslamın hökmlərini və qayda-qanunlarını bizə öyrətmə! Bu qanunları sənə biz öyrətməliyik. Sənin evin həmin evdir ki, Peyğəmbər (səlləllahu əleyhi və alihi və səlləm) o evdən bayıra çıxmağı və müsəlmanların (siyasi) işlərinə müdaxilə etməyi sənə qadağan etmişdi. Sən isə özünə zülm edib, Peyğəmbərin evindən çıxdın, Allahı qəzəbləndirib Peyğəmbərə itaətsizlik etdin. Hər vaxt Mədinəyə qayıdıb öz evində otursan, onda mən heç vaxt icazəsiz sənin evinə gəlib fərşinin üstündə oturmaram."(Qamusur-rical , 6-cı cild, səh 3.)\nQeyd olundu ki, "Təthir" ayəsi Əhli-beytin öhdəsinə ağır və mühüm bir vəzifəni qoymaq üçün nazil olmuşdur. Gələcək bəhslərdə bəyan olunacağı kimi, bu mühüm vəzifə Əhli-beytin ümmətə rəhbərlik etməsindən başqa bir şey deyildir. Məsum İmamlarımızın "Təthir" ayəsi haqqında dedikləri sözlər, habelə onların xilafət və imamət məsələsində bu ayəyə istinad etmələri müddəamıza gözəl dəlildir. Təbiidir ki, bu ayə vəzifəsi camaat içinə çıxmamaq olan Peyğəmbər (səlləllahu əleyhi və alihi və səlləm) zövcələrinə aid edilə bilməz. İndi isə İslam rəhbərlərinin xilafət barəsində "Təthir" ayəsinə işarə etdikləri bəzi məqamları qeyd edirik:\nPeyğəmbəri-Əkrəm (səlləllahu əleyhi və alihi və səlləm) -in vəfatından sonra mühacir və ənsar xəlifə təyin etmək üçün bir-birinin canına düşdülər. "Bəni saidə" səqifəsində (kölgəlik üçün düzəldilən yerdir) yığılan birinci dəstə ənsardan idi. (Onlar Mədinədə Peyğəmbərə (səlləllahu əleyhi və alihi və səlləm) kömək etmişdilər.) Səd ibni Übadə müsəlmanların rəhbəri olmağa hamıdan çox can atır, öz rəhbərliyini rəsmiləşdirmək istəyirdi. Əbu Bəkr və Ömər hadisədən xəbər tutub təcili olaraq özlərini səqifəyə çatdırdılar.(Nəhcül-bəlağə nin şərhi (İbni Əbil Hədid), 6-cı cild, səh.7)Çünki onlar uzun illər arzusunda olduqları rəyasətin ənsara qismət olacağından qorxurdular. Açıq və eyni zamanda həyəcanlı bir məclisdə Əbu Bəkr söhbətə başladı. Onun son nəzəri bu oldu ki, rəhbər (xəlifə) mühacirlərdən, vəzir isə ənsardan olsun. Amma bu nəzər ənsarın başçılarından olan Hübab ibni Münzərin ciddi müxalifətinə səbəb oldu. Səd ibni Übadənin öz məqsədinə çatmasına (rəhbər olmasına) az qalmışdı. Lakin gözlənilmədən onun əmisi oğlu Bəşir ibni Səd müsəlmanların rəhbərinin mühacirlərdən seçilməsini zəruri hesab etdi. Bəşirin öz əmisi oğlu Səd ilə əvvəldən yaxşı münasibəti olmadığından onunla rəqabətə başladı. Nəhayət Bəşir belə bir təklif irəli sürdü ki, Qüreyş başçılarından biri müsəlmanların rəhbəri olsun. Uzun-uzadı çəkişmələrdən, əsassız və mənasız mübahisələrdən sonra əksəriyyətin müxalifəti ilə yanaşı, Əbu Bəkri rəhbərliyə qəbul seçdilər.\nÖmər Əbu Bəkrin rəhbər seçilməsindən çox sevinirdi. Onun gördüyü şirin yuxular artıq gerçəkləşmə ərəfəsində idi. Müsəlman cəmiyyətində qılıncının dalı da, qabağı da kəsəcəkdi. Amma eyni halda Əli (əleyhissalam) barəsində nigaran idi. O, Əli (əleyhissalam)-ın öz haqqını tələb edərək Allah tərəfindən ona verilmiş imaməti (rəhbərliyi) tələb etməsindən qorxurdu. Buna görə də Fatimənin evinə gedib, Əli (əleyhissalam)-ı Əbu Bəkrin yanına aparmaq istədi ki, onunla beyət etdirsin. Lakin Əli (əleyhissalam) onunla beyət etməkdən ciddi şəkildə imtina etdi. Ömər isə bu işə ciddi şəkildə israr edirdi. Əliyyibni Əbitalib (əleyhissalam) Ömərə dedi: "Ey Ömər! Sənin xilafətin "südlə dolu bərəkətli döşündən" çoxlu mənfəət götürməkdən başqa bir məqsədin yoxdur. Bu gün işi möhkəm tutmaq istəyirsən ki, sabah özünü o südlə sirab edəsən. Amma bil ki, heç vaxt sənin bu təklifinə əhəmiyyət verməyəcək, Əbu Bəkrin əsası zülm ilə qoyulan xilafətini qəbul etməyəcəyəm!"\nBu vaxt Əbu Übeydə söhbətə başladı. Onun Əliyyibni Əbitalibin rəhbər olmasına tutduğu yeganə irad o Həzrətin cavan olması idi. Əbu Übeydənin yersiz və xam xəyalla dolu olan sözlərindən sonra, İmam (əleyhissalam) özünün müsəlmanların rəhbəri kimi təyin olunmasını və bu işə hamıdan artıq ləyaqətli olmasını isbat etmək üçün "Təthir" ayəsinə istinad edərək buyurdu:\nياَ مَعْشَرَ الْمُهاَجِرِيبنَ لاَ تُخْرِجُواسُلْطاَنَ مُحَمَّدٍعَنْ داَرِهِ وَبَيْتِهِ اِليَ بُيُوتِكُمْ وَ دُورِكُمْ وَلاَتَدْفَعُوا اَهْلَهُ عَنْ مَقاَمِهِ فِي النّاَسِ وَحَقِّهِ فَوَ اللهِ ياَ مَعْشَرَ الْمُهاَجِرِينَ نَحْنُ اَهْلَ الْبَيْتِ اَحَقُّ بِهذاَ الاَمْرِ مِنْكُمْ اَماَ كَانَ مِناَّ الْقاَرِئُ لِكِتاَبِ اللهِالْفَقِيهُ فِي دِينِ اللهِ الْعاَلِمُ\n"Ey Mühacirlər! Mühəmmədin hökumətinin qüdrətini o Həzrətin evindən çıxardıb, öz evlərinizə tərəf çəkməyin. Peyğəmbər (səlləllahu əleyhi və alihi və səlləm) -in vəfatından sonra onun sülaləsinin layiq olduqları məqamı onların əlindən almayın. Ey mühacirlər, and olsun Allaha, müsəlmanlara rəhbərliyə yalnız biz layiqik. Çünki, "Əhləl-beyt" bizik. Deyin görək, Allahın kitabına bizdən də elmli, Allahın dinində bizdən də bəsirətli, Rəsuli Əkrəmin sünnəsinə bizdən də agah, ictimai təşkilatçılığı bizdən yaxşı bilən bir kəs varmı?"\nقاَلَ الْبَشِيرُ بْنُ سَعْدٍ: لَوْ كاَنَ هذاَ الْكَلاَمُ سَمِعَتْهُ مِنْكَ الاَنْصاَرُ ياَ عَلِيُّ قَبْلَ بَيْعَتِهِمْ لاَبِي بَكْرٍ ماَ اخْتَلَفَ عَلَيْكَ اثْناَنِ وَ لكِنَّهُمْ قَدْ باَيَعُوا\nBəşir ibni Səd Həzrəti Əlinin möhkəm və kəsərli dəlillərindən sonra dedi: "Ey Əli, əgər bu sözləri Əbu Bəkrlə beyət etməzdən qabaq bizə desəydin, ənsardan heç kəs səndən başqasına beyət etməzdi. Lakin nə etmək olar, artıq iş işdən keçib."(Nəhcül-bəlağə nin şərhi (İbni Əbil Hədid), 6-cı cild, səh.11-12.)\nBütün dəlillər Əliyyibni Əbitalib (əleyhissalam)-ın kəlamında da riayət olunmuş bir ədəbi incəliyə əsaslanır. Həzrətin buyurduğu "nəhnu əhəqqu bihazəl-əmr" (yəni "biz xilafətə mühacir və ənsardan artıq ləyaqətliyik") cümləsi mübtəda və xəbərdən təşkil olunmuşdur. Amma mübtəda və xəbərin arasında "Əhləl-beyt" kəlməsi zikr olunur. Bu kəlmə Əli (əleyhissalam)-ın ifadəsində (fəthə ilə) gəlib. Əgər fəthə ilə olarsa, ərəb dilində "ixtisaslaşdırmaq", "məxsus olmaq" mənasını daşıyır. Bununla da "innəma yuridullah" ayəsinə işarə edir, çünki, elə bu ayədə də "Əhləl-beyt" kəlməsi fəthə ilədir və məxsus şəxslərin nəzərdə tutulduğunu çatdırır.\nMəsələn, "nəhnu məaşirəl-ənbiyai la nuvərrisu" cümləsində "məaşirəl" kəlməsi bu hökmün yalnız peyğəmbərlərə həsr olunduğunu göstərir. Deməli, Əli (əleyhissalam)-ın kəlamının məfhumu budur ki, "rəhbərlik və xilafət məqamına yalnız və yalnız biz Əhli-beyt(əleyhimussalam) layiqik və bu məqam yalnız bizim üçün nəzərdə tutulub."\nHəzrət Əli (əleyhissalam) Peyğəmbərdən sonra öz xilafətinin labüd və qaçılmaz məsələ olduğunu göstərən bu qədər fəzilətlər, kəsərli və danılmaz dəlillərlə yanaşı, Əbu Übeydə özünün məntiqsiz sözü ilə başqalarının xilafətə layiq olmasından dəm vuraraq dəlil-sübut gətirməyə çalışanda, o həzrət saxta və üzdəniraq məşvərət şurası müqabilində yalnız şərif ayəyə işarə edir. Ayə bu məsələyə o qədər aydın şəkildə dəlalət edir ki, hətta Bəşir ibni Süleyman deyirdi: "Əgər Əli bunları bir az tez desəydi, ənsardan heç kəs onunla müxalifət etməz, yekdilliklə "Əli müsəlmanların rəhbəridir" deyərdilər."\nSeyyid Haşim Bəhrani hicri tarixi ilə 11-ci əsrin sonu və ya 12-ci əsrin əvvəllərində yaşamış böyük alimlərdən və mühəddislərdən biridir. O, çoxlu kitab, o cümlədən məşhur "Əl-Burhan" təfsirini yazmışdır. Həmin kitabın 265-ci səhifəsində mötəbər sənədlə İbni Babəveyh Qumidən, o da Həzrət Əliyyibni Əbitalib (əleyhissalam)-ın böyük səhabələrindən biri olan Amir ibni Vailədən bir rəvayət nəql edir. Həmin rəvayətdə aşağıdakı cümlələr gözə dəyir:\nثُمَّ ذَكَرَ ماَ احْتَجَّ بِهِ عَليَ اَهْلِ الشُّوريَ فَقاَلَ فِي ذلِكَ: نَشَدْتُكُمْ بِاللهِ هَلْ فِيكُمْ اَحَدٌ اَنْزَلَ اللهُ فِيهِ أيَةَ التَّطْهِيرِ عَليَ رَسُولِ اللهِ: اِنَّماَ يُرِيدُ اللهُ لِيُذْهِبَ... قاَلُوا اللّهُمَّ لاَ\n"Sonra Həzrət Əli müsəlmanların rəhbəri olmağa yalnız özünün ləyaqətli olduğunu isbat etməyə başladı. O, şura iştirakçılarını Allaha and verib soruşdu: "Sizin içinizdə elə bir adam varmı ki, "İnnəma yuridullah" ayəsi ("Təthir" ayəsi) onun barəsində nazil olmuş olsun?!" (Təbərsi Ehticac kitabında İmam Baqir (ə)-dan da bir hədis nəql edərək yazır ki, Əli (ə) 6 nəfərlik şurada özünün xilafətə hamıdan artıq layiqli olduğunu göstərən bir dəlil də qeyd etmişdir. O dəlil də məhz Təthir ayəsidir.) Şurada iştirak edənlərin hamısı "Allaha and olsun ki, yox!"-deyə cavab verdilər. (Yəni "Təthir" ayəsi ancaq Əhli-beyt(əleyhimussalam) haqqındadır.)\nDeməli, Həzrəti Əli iki dəfə, özü də ən həssas anlarda özünün rəhbərliyə layiq olmasını "Təthir" ayəsinə istinadən sübut etmiş və aydınlaşdırmışdır ki, bu ayə müsəmanlara rəhbərliyi, imamət vəzifəsini təyin edir və müsəlmanlara yalnız bu ayənin bəyan etdiyi şəxs rəhbər ola bilər.\nO anlardan birincisi Həzrət Peyğəmbər (səlləllahu əleyhi və alihi və səlləm) vəfat edəndən sonra və xəlifə seçkisi üçün rəqabət yaranan zaman idi. (Belə ki, ayənin nazil olmasından hələ çox keçməmişdi.)(Ta ki bir kəs deməsin ki, Əli (ə) təqribən 15 ildən sonra çox təbii və adi bir iş sayılan şeyi özünə iftixar saydı.) İkincisi isə, Ömərin, özündən sonra xəlifə seçməyi altı nəfərlik şuranın öhdəsinə qoyduğu vaxt. Bu zaman yenə də çox ustalıqla hiylə işlədib Həzrət Əlini, özünün danılmaz haqqından məhrum etdilər. Bu şura təşkil olunan zaman Peyğəmbərin vəfatından təqribən 13 il, "Təthir" ayəsinin nazil olmasından isə 13 il və bir neçə ay keçmişdi. İmam Əli (əleyhissalam) əvvəldə buyurduğu sözünü burada da təkrar etdi, ona istinadən həqiqi xəlifəni təqdim edərək onun özündən başqa heç kəsin bu müqəddəs məqama, həssas vəzifəyə seçilməyə ləyaqəti olmadığını aydınlaşdırdı.\nİmam Həsən (əleyhissalam) xilafətə çatandan sonra müsəlmanlara xitab edərək buyurdu:\nاَيّهاَ النّاَسُ مَنْ عَرَفَنِي فَقَدْ عَرَفَنِي¨ وَ مَنْ لَمْ يَعْرِفْنِي فَاَناَ الْحَسَنُ بْنُ مُحَمَّدٍ اَناَ بْنُ الْبَشِيرِ اَناَ بْنُ النَّذِيرِ اَنَا بنُ الّداَعِي اِلي اللهِ عَزَّ وَ جَلَّ بِاِذنِهِ اَنَا بْنُ السِّراَجِ الْمُنِيرِ وَ اَنَا مِنْ اَهْلِ الْبَيْتِ الَّذِينَ اَذْهَبَ اللهُ عَنْهُمُ الرِّجْسَ وَ طَهَّرَهُمْ تَطْهِيرًا\n"Ey camaat! Hər kəs məni tanıyırsa tanıyır, tanımırsa bilsin ki, mən Həsənəm, xalqı ilahi nemətlərə müjdə verən, ilahi əzabdan qorxudan Peyğəmbərin"Mühəmmədin, Allahın elçisinin oğluyam. Halbuki onun müqəddəs vücudu qəlblərə nur saçardı. Ey camaat! Mən Allahın, hər növ zahiri və batini çirkinliklərdən təmizləyib, pak ruh, səfa-səmimiyyətlə dolu olan qəlb bağışladığı Əhli-beytdənəm." (Qamusür-rical , 6-cı cild, səh.20)\nGöründüyü kimi, İslamın ikinci rəhbəri"İmam Həsən (əleyhissalam) nəcabətli nəsildən olmasından əlavə, rəhbərliyə təkcə özünün layiq olmasını "Təthir" ayəsi ilə sübut edir. Əgər bu ayə İslam rəhbərlərinin şəxsiyyətini təyin etməsəydi, İmam Həsən (əleyhissalam)-ın öz rəhbərliyi haqqındakı söhbətində bu ayəyə istinad edərək onu dəlil gətirməsinin mənası olmazdı.\nBəli, bu canlı şahidlər Əhli-beytin yüksək məqamını, Peyğəmbərin zövcələrinin bu ayənin əhatə dairəsindən xaric olmasını və yalnız seçilmiş təbəqədən olan bu insanların rəhbərliyinə dəlalət etməsini aydınlaşdırır.\nİKİNCİ MƏSƏLƏNİN ARAŞDIRILMASI\n"TƏTHİR" AYƏSİNİN NƏ ÜÇÜN VƏ HARADA NAZİL OLMASI HAQQINDA\nBurada iki mühüm məsələni araşdırırıq:\n1-"İnnəma yuridullah..." cümləsi ayırıca nazil olub və müstəqil ayədir, yoxsa özündən qabaqkı ayənin davamıdır və müstəqil ayə deyil?\n2-"Təthir" ayəsi müstəqildirsə, onda nə üçün "vəqərnə fi buyutikunnə" cümləsinin ardınca gəlir və ayrıca yazılmamışdır?\n"TƏTHİR" AYƏSİNDƏKİ "İNNƏMA YURİDULLAH..." CÜMLƏSİ AYRICA BİR CÜMLƏDİR\nYuxarıdakı cümlənin ("Təthir" ayəsinin) müstəqil olmasını araşdırmaq üçün əvvəlcə onun nə üçün və harada nazil olduğuna daha çox diqqət yetirmək lazımdır (buna "şəni-nüzul" deyilir). Çünki onun şəni-nüzulunu mülahizə etdikdə onun həm müstəqil olması, həm də xüsusi yedə və mühüm bir məsələ üçün nazil olması aydın olur. Əlbəttə, bu ayənin necə nazil oduğunu yalnız sünnü və şiə mühəddislərinin nəql etdikləri hədislərdən öyrənmək olar.\nQurandan yalnız bu aydın olur ki, "Təthir" ayəsi Peyğəmbər(səlləllahu əleyhi və alihi və səlləm) -in zövcələri barəsində nazil olmuş ayələrlə birlikdə və "vəqərnə fi buyutikunnə" ayəsinin axırında gəldiyinə görə, Peyğəmbərin zövcələri haqqında olan ayələrlə bir vaxtda nazil olmuşdur. Çünki, bizim əqidəmizə görə Quran ayələri (Peyğəmbərin göstərişi ilə və) aralarındakı sıx bağlılıq əsasında yazılıb tərtib olunmuşdur. Buna əsasən inanırıq ki, "Təthir" ayəsi də Peyğəmbərin zövcələrinə, onların islami vəzifələrini təyin etmək üçün göstəriş verdiyi şəraitdə nazil olmuşdur.\nDeməli, "Təthir" ayəsinin ayrıca nazil olduğunu sübut etmək üçün hökmən hədisləri araşdırmalıyıq və bundan başqa, etimad olunası digər bir yol yoxdur. Bu barədə həm sünnü, həm də şiə təriqi ilə çoxlu hədis nəql olunmuşdur. Hətta böyük mühəddis Əllamə Bəhrani "Ğayətül-məram" kitabında bu barədə sünnülərdən 41 hədis, şiələrdən isə 34 hədis nəql edir. Onlardan bir qismini burada qeyd etmək daha məqsədə uyğundur. Əvvəlcə sünnü təriqi ilə nəql olunmuş hədislərdən bir neçəsini qeyd edirik.\n"Təfsiri-ibni-Kəsir" kitabı sünnü alimlərinin nəzərində mötəbər sayılır və məşhur təfsirlərdən biridir. O kitabda nəql olunan bir hədisdə (ixtisara riayət etmək üçün sənədlərini nəql etmirik) Ümmü Sələmə deyir:\nاٍِِنَّ النَّبِيَّ (ص) كاَنَ فِي بَيْتِهاَ فَاَتَتْهُ فاَطِمَةُ رَضِيَ اللهُ عَنْهاَ بِبُرْمَةٍ فِيهاَ حَزِيرَةٌ فَدَخَلَتْ عَلَيْهِ بِهاَ فَقاَل لَهاَ اُُْدعِي زَوْجَكِ وَابْنَيَيْكِ قاَلَتْ: فَجاَءَ عَلِيٌّ وَحَسَنٌ وَحُسَينٌ رَضِيَ اللهُ عَنْهُمْ فَدَخَلُوا عَلَيْهِ فَجَلَسُوا يَاْكُلُونَ مِنْ تِلْكَ الْْخَزِيرَةِ وَ هُوَ عَليَ مَنامٍ لَهُ وَ كاَنَ تَحْتَهُ (ص) كِساَءٌ خَيْبَرِيٌّ قاَلَتْ وَ اَنَا فِي الْحُجْرَةِ اُصَلِّْي فَاَنْزَلَ اللهُ هذِهِ الأيَةَ : اِنّماَ يُرِيدُ اللهُ لِيُذْهِبَ عَنْكُمُ الرِّجْسَ اَهْلَ الْبَيْتِ قَاَلَتْ رَضِيَ اللهُ عَنْهاَ: فَاَخَذَ فَضْلَ الْكِساَءِ فَغَظّاَهُمْ بِهِ ثُمَّ اَخْرَجَ يَدَهُ فَاَلْويَ بِهاَ اِلَي السَّماَءِ ثُمَّ قاَلَ هؤَلاَءِ اَهْلُ بَيْتِي وَ خَاَصَّتِي فَاَذْهِبْ عَنْهُمُ الرِّجْس َ وَ طَهِّرْهُمْ تَطْهِيرًا قاَلَتْ: فَاَدخَلْتُ رَاْسِيَ البَيْتَ فَقُلْتُ: وَ اَنَا مَعَكُمْ ياَ رَسُولَ اللهِ فَقاَلَ: اِنَّكِ اِليَ خَيْرٍ اِنَّكِ اليَ خَيْرٍ\n"Peyğəmbər (səlləllahu əleyhi və alihi və səlləm) mənim evimdə idi. O Həzrətin əziz qızı Fatimə daşdan hazırlanmış bir qabda yemək gətirdi. Bu yemək un, yağ və bəzi vaxtlar isə ətlə hazırlanırdı. Peyğəmbər (səlləllahu əleyhi və alihi və səlləm) Fatiməyə buyurdu: Ərin Əlini və övladlarını (rəziyəllahu ənhum) çağır gəlsinlər, bir yerdə yemək yeyək. Fatimə (rəziyəllahu ənha) onları çağırdı. Süfrə salındı. Peyğəmbər (səlləllahu əleyhi və alihi və səlləm) üstünə xeybər parçası çəkilmiş yataqda oturmuşdu. Mən də evin bir küncündə namaz qılırdım. Elə bu vaxt "Təthir" ayəsi ("innəma yuridullah...") nazil oldu. Ayə nazil olan kimi, Peyğəmbər (səlləllahu əleyhi və alihi və səlləm) öz əzizlərini həmin parçanın altında oturdub, əllərini göyə qaldırdı və buyurdu: "Pərvərdigara! Bu dörd nəfər mənim Əhli-beytim və ən yaxın adamlarımdır. Pərvərdigara, bütün çirkinlikləri bunlardan uzaq et, onların qəlblərini daha da paklaşdır."(Ümmü Sələmə əlavə edir:) Peyğəmbər (səlləllahu əleyhi və alihi və səlləm) dua edən vaxt, mən onlara yaxınlaşıb dedim: "Ey Allahın Rəsulu, etdiyin bu dua mənə də şamildirmi?" Peyğəmbər (səlləllahu əleyhi və alihi və səlləm) buyurdu: "Xeyr! Lakin, sənin aqibətin çox yaxşı olacaq."\n2-Həkim ibni Səid deyir:\nعَنْ حَكِيمِ بْنِ سَعِيدٍقاَلَ ذَكَرْناَعَلِيَّ بْنَ اَبِي طاَلِبٍ رَضِيَ اللهُعَنْهُ عِنْدَ اُمِّ سَلَمَةَ رَضِيَ اللهُعَنْهاَ فَقاَلَتْ فِي بَيْتِي نَزَلَتْ: اِنمّاَ يُرِيدُ اللهُ... قالَتْ اُمُّ سَلَمَةَ: جَاءَ رَسُولُ اللهِ (ص) اِليَ بَيْتِي فَقاَلَ لاَ تَاْذَنِي لاَحَدٍ فَجاَءَتْ فاَطِمَةُ رَضِيَ اللهُ عَنْهاَ فَلَمْ اَسْتَطِعْ اَنْ اَحْجُبَهاَ اَنْ اَبِيهاَثُمَّ جاَءَ الْحَسَنُ رَضِيَ اللهُعَنْهُ فَلَمْ اَسْتَطِعْ اَنْ اَمْنَعَهُ اَنْ يَدْ خُلَ عَليَ جَدِّهِ وَ اُمِّهِ ثُمَّ جاَءَ الْحُسَيْنُ رَضِيَ اللهُ عَنْهُ فَلَمْ اَسْتَطِع ْ اَنْ اَحْجُبَهُ عَنْ جَدِّهِ وَ اُمِّهِ ثُمَّ جاَءَعَلِيٌّ رَضِيَ اللهُ عَنهُ فَلَمْ اَسْتَطِعْ عَنْ اَحجُبَهُ فاجْتَمَعُوا فجَلَّلَهُمْ رَسُولُ اللهِ بِكِساَءٍ كاَنَ عَلَيْهِ ثُمَّ قاَلَ:هؤَُلاَءِ اَهْلُ بَيْتِي فَاَذْهِبْ عَنْهُمُ الرِّجْسَ وَطَهِّرْهُمْ تَطْهِيرًا فَنَزَلتْ هذِهِ الأيَةُ حِينَ اجْتَمَعُوا عَلَي الْبِساَطِ قالتْ: فَقُلْتُ ياَ رَسُولَ اللهِ وَ اَنَا قاَلَ فَوَاللهِ ماَ انْعَمَ وَ قاَلَ اِنَّكِ اِلي خَيرٍ\nÜmmü Sələmənin yanında Əli (rəziyəllahu ənhu) haqqında söhbət gedirdi. Ümmi Sələmə bu münasibətlə "Təthir" ayəsini oxudu, sonra dedi: "Bu ayə mənim evimdə nazil oldu. Bir gün Peyğəmbər (səlləllahu əleyhi və alihi və səlləm) -ə xidmət etmək iftixarı mənə nəsib olmuşdu. Həzrət istəyirdi ki, bu gün evdə tək olsun və başqası bizim evimizə gəlməsin. Mənə tapşırdı ki, bu gün heç kəsin evə gəlməsinə icazə verməyim. Amma Fatimə (rəziyəllahu ənha) gəldi. Mən onu geri qaytarmağa utandım. O, evə daxil oldu. Bir azdan sonra Həsən, sonra Hüseyn, daha sonra isə Əli (rəziyəllahu ənhum) bizim evimizə gəldilər və Peyğəmbərin ətrafında oturdular. Elə bu vaxt ayə nazil oldu. Peyğəmbər (səlləllahu əleyhi və alihi və səlləm) bu dörd nəfəri bir yerə yığıb əbasını onların başına çəkdi, buyurdu: "Pərvərdigara! Mənim Əhli-beytim bu dörd nəfərdən başqa heç kəs deyildir. İlahi, onları çirkinliklərdən uzaq et!" Peyğəmbər (səlləllahu əleyhi və alihi və səlləm) onların barəsində dua edəndən sonra, mən dedim: "Ay Allahın Rəsulu, bəs mən?!" Peyğəmbər (səlləllahu əleyhi və alihi və səlləm) buyurdu: "Bu ayə və dua sənə şamil deyil. Lakin, bil ki, sənin gələcəyin parlaqdır."\nÜmmü Sələmə bu söhbətin axırında dedi: "Onların yığıncağı çox bərəkətli idi!"\n3-Əbu Səid Xudri Ümmü Sələmənin belə dediyini nəql edir:\nعَنْ اَبِي سَعِيدٍ عَنْ اُمِّ سَلَمَةَ رَضِيَ اللهُ عَنْهاَ قاَلَتْ: اِنَّ هذِهِ الاَيَةَ نَزَلَتْ فِي بَيْتِي اِنَّماَ يُرِيدُ اللهُ...قاَلَتْ وَاَنَا جاَلِسَةٌ عَليَ بابِ البَيْتِ فَقُلْتُ ياَ رَسُولَ اللهِ اَلَسْتُ مِنْ اَهْل الْبَيْتِ فَقاَلَ (ص) اِنَّكِ اِليَ خَيْرٍ اَنْتِ مِنْ اَزْواَجِ النَّبِيِّ قاَلتْ وَ فِي الْبَيْتِ رَسُولُ اللهُ وَ عَلِيٌّ وَ فاَطِمَةُ وَ الْحَسَنُ وَ الْحُسَيْنُ رَضِيَ اللهُ عَنْهُم\n"Təthir" ayəsi mənim evimdə nazil oldu. Bu ayə nazil olan günü Əli, Fatimə, Həsən və Hüseyn (rəziyəllahu ənhum) Peyğəmbərin dövrəsinə toplaşmışdılar. Mən də qapının astanasında oturmuşdum. Ayə nazil olandan sonra Peyğəmbərdən soruşdum: "Ey Allahın Rəsulu! Mən də Əhli-beytdən hesab olunurammı?" Peyğəmbər (səlləllahu əleyhi və alihi və səlləm) buyurdu: "Sənin aqibətin xeyrdir. Sən Peyğəmbərin zövcəsisən, ləyaqətli qadınsan. (Amma Əhli-beytdən hesab olunmursan.)"\n4-Əbu Səid deyir, Peyğəmbər (səlləllahu əleyhi və alihi və səlləm) buyurdu:\nعَنْ اَبِي سَعِيدٍ رَضِيَ اللهُ عَنْهُ قاَلَ: قاَلَ رَسُولُ اللهِ (ص) نَزَلتْ هذِهِ الاَيَةُ فِيَّ وَ فِي عَلِيٍّ وَ حَسَنٍ وَ حُسَيْنٍ وَ فَاطِمَةَ: اِنما يُرِيدُ اللهُ\n"Təthir" ayəsi beş nəfərinذmən, Əli, Fatimə və iki övladı Həsən və Hüseynin haqqında nazil olmuşdur."\n5-Şəybənin qızı Səfiyyə Ayişənin belə dediyini nəql edir:\nعَنْ صَفِيَّةَ بِنْتِ شِيْبَةَ قاَلَتْ: قاَلَتْ :عاَيِشَةُ رَضِيَ اللهُ عَنْهاَ: خَرَجَ النَّّبِيُّ ذاَتَ غَداَةٍ وَ عَلَيْهِ مِرَطٌ مُرَحَّلٌ مِنْ شَعْرٍ اَسْوَدَ فَجاَءَ الْحَسَنُ رَضِيَ اللهُ عَنْهُ فَاَدْخَلَهُ مَعَهُ ثُمَّ جاَءَ الْحسَيْنُ رَضِيَ اللهُ عَنْهُ فَاَدْخَلَهُ مَعَهُ ثُمَّ جاَءَتْ فاَطِمَةُ رَضِيَ اللهُ عَنْهاَ فَاَدْخَلَهاَ مَعَهُ ثُمَّ جاَءَ عَلِيٌّ رَضِيَ اللهُ عَنْهُ فَاَدْخَلَهُ مَعَهُ ثُمَّ قاَلَ: اِنَّما يُرِيدُ اللهُ\n"Bir gün sübh tezdən, Peyğəmbər (səlləllahu əleyhi və alihi və səlləm) naxışlı toxunmuş yun paltarını geyib, evdən çıxdı. Həsən, Hüseyn, Fatimə və Əli də ona qoşuldular. Peyğəmbər (səlləllahu əleyhi və alihi və səlləm) onları bir-bir əbasının altına salandan sonra "Təthir" ayəsini oxudu."\n6-İbni Həvşəbin əmisi oğlu deyir:\nعَنْ ابْنِ عَمِّ اَبِي حَوْشَبٍ قاَلَ دَخَلْتُ مَعَ اَبِي عَليَ عاَيِشَةَ رَضِيَ اللهُ عَنْها فَسَاَلْتُهاَ عَنْ عَلِيٍّ رَضِيَ اللهُ عَنْهُ فَقاَلَتْ رَضِيَ ا للهُ عَنْهاَ تَسْاَلُنِي عَنْ رَجُلٍ كاَنَ مِنْ اَحَبِّ النّاَسِ اِليَ رَسُولِ اللهِ (ص)وَكاَنَتْ تَحْتَهُ ابْنَتُهُ وَاَحَبُّ النّاَسِ اِلَيْهِ لَقَدْ رَاَيْتُ رَسُولَ اللهِ(ص)دَعاَ عَلِيّاً وَ فاَطِمَةَ وَ حَسَنًا وَحُسَيْنًا رَضِيَ اللهُعَنْهُمْ فَاَلْقَيَ عَلَيْهِمْ ثَوْبًا فَقاَلَ:اللّهُمَّ هؤَُلاَءِ اَهْلُ بَيْتِي فَاَذْهِبْ عَنْهُمُ الرِّجْسَ وَطَهِّرْهُمْ تَطْهِيرًا قاَلَتْ فَدَنَوْتُ مِنْهُمْ فَقُلْتُ ياَ رَسُولَ اللهِ وَ اَنَا مِنْ اَهْلِ بَيْتِكَ فَقاَلَ تَنَحِّي فَاِنَّكِ عَليَ خَيْرٍ\n"Mən atamla birlikdə Ayişənin (rəziyəllahu ənha) evinə getdik. Ondan Əli (rəziyəllahu ənhu) haqqında sual etdim. Ayişə (rəziyəlllahu ənha) dedi: Sən elə bir şəxs haqqında soruşursan ki, Peyğəmbərə (səlləllahu əleyhi və alihi və səlləm) hamıdan sevimli idi. Peyğəmbərin qızı da onun ixtiyarında idi. Hansı ki, o da Peyğəmbərin ən çox istədiyi şəxs idi. Bir gün gördüm ki, Peyğəmbər (səlləllahu əleyhi və alihi və səlləm) Əlini, Fatiməni, Həsənlə Hüseyni (Allah onlardan razı olsun) öz yanına çağırdı, öz əbasını onların başının üstünə çəkib buyurdu: "Pərvərdigara! Mənim Əhli-beytim bu əbanın altında olanlardan başqa heç kəs deyil. Pərvərdigara! Bunları çirkinliklərdən, günahlardan qoru!" Mən onlara tərəf yaxınlaşdım və Allahın Rəsuluna dedim: "Mən də sənin Əhli-beytindənəm?" Peyğəmbər (səlləllahu əleyhi və alihi və səlləm) buyurdu: "Xeyr! Buradan uzaqlaş! Sən mənim Əhli-beytimdən deyilsən. Amma yaxşı adamsan!"\nYUXARIDAKI ALTI HƏDİSƏ BİR BAXIŞ\nÜmmü Sələmədən və Ayişədən nəql olunan altı hədisin arasında çox da mühüm fərq, məna ixtilafı yoxdur və hamısı eyni mənanı ifadə edir. "Təthir" ayəsi Ümmü Sələmənin istirahət otağında nazil olmuşdur. Ayə nazil olan vaxt Peyğəmbər, Əli, Fatimə, Həsən və Hüseyn (əleyhimussalam) həmin otaqda olmuşdur. Onların da yanında Ümmü Sələmədən başqa yad bir adam olmamışdır. O, etiraf edib deyir ki, mən də o otaqda, onların yanında idim. Bu ayənin mənə də aid olmasını çox istəyirdim. Amma Peyğəmbər (səlləllahu əleyhi və alihi və səlləm) bu ayənin mənə aid olmamasını deyəndən sonra, məni məyus etdi və ədəbli şəkildə məni uzaqlaşdırdı.\nƏlbəttə, altı hədis içərisində birinci hədislə ikinci hədisin məzmununda azacıq fərq görünür. Lakin bu fərqin bizim müddəamıza çox da zərəri yoxdur. Hər iki hədis "Təthir" ayəsinin Ümmü Sələmənin evində nazil olmasını və ayə nazil olan vaxtda yalnız qeyd etdiyimiz şəxsiyyətlərin orada iştirak etməsini təsdiq edir.\nDördüncü hədisi Əbu Səid Peyğəmbərdən nəql edir. Güclü ehtimala görə bu hədis eyniylə onun Ümmü Sələmədən nəql etdiyi üçüncü hədisdir. Sadəcə olaraq onda Əbu Səidin adı qeyd olunmayıb. Əgər Əbu Səid Peyğəmbərin özündən nəql etmiş olsa da, yenə həmin məzmun öz yerindədir, yəni "Təthir" ayəsi Peyğəmbər, onun əziz kürəkəni, qızı və nəvələri barəsində nazil olmuşdur.\nBeşinci hədisdə də Ayişə etiraf edir ki, Peyğəmbər (səlləllahu əleyhi və alihi və səlləm) "Təthir" ayəsini Əli, Fatimə, Həsən və Hüseynin haqqında tilavət etdi. Amma Ayişə bu hadisəni tam dəqiqliklə aydınlaşdırmır, bu ayənin harada nazil olduğunu, o beş nəfərin Peyğəmbərin zövcələrindən hansının evində bir yerə yığışdığını demir. Əgər "Təthir" ayəsi Ayişənin evində nazil olsaydı, Peyğəmbərin bu cavan zövcəsi əvvəldən axıra qədər hadisənin necə baş verdiyini deyər, heç nəyi gizlətməz və bu fəziləti hamının üzünə çəkərdi. Bunun özü də, "Təthir" ayəsinin Ümmü Sələmənin evində nazil olmasına canlı şahiddir. Lakin rəqabət bunu bəyan etməyi Ayişəyə icazə verməmişdir.\nAltıncı hədis ona görə nəql olunur ki, Peyğəmbərin cavan zövcəsi Ayişə "Təthir" ayəsinin bəyan etdiyi "Əhli-beyt"dən məqsədin məhz həmin beş nəfər olduğunu etiraf edir. Həmçinin Ayişə Peyğəmbər (səlləllahu əleyhi və alihi və səlləm) -in ona "Sən Əhli-beytən deyilsən"-deyə buyurduğunu da şəxsən etiraf edir. Bu da göstərir ki, Ayişənin o Həzrətin zövcəsi olmasına baxmayaraq "Təthir" ayəsindəki Əhli-beyt(əleyhimussalam) ona şamil deyil və Allah-Taalanın xususi inayəti, lütfü ona nəsib olmamışdır.\nBU ALTI HƏDİSİN ƏKSİNƏ HEÇ BİR HƏDİS YOXDUR\nSünnü təriqi ilə nəql olunmuş hədislərin içində bu altı hədislə ziddiyyət təşkil edəcək bir rəvayət belə, yoxdur. Bəzi rəvayətlərdə "Təthir" ayəsinin necə və ya harada, kimin evində nazil olmasına toxunulmaması, ravilərin də "Peyğəmbər (səlləllahu əleyhi və alihi və səlləm) "Təthir" ayəsini beş nəfərin haqqında tilavət etdi" deməsinin və yaxud Həzrət Əli (əleyhissalam)-ın böyük şəxsiyyətinin tanıtdırılması məqamında bu ayəyə diqqət yetirmələrinin qeyd etdiyimiz altı hədislə heç bir ziddiyyəti yoxdur. Çünki, ravilər çox vaxt ayənin bütün xususiyyətlərini, nazil olduğu yeri və məqamı dəqiq şəkildə bəyan etmirlər. Onlar yalnız "Təthir" ayəsinin beş nəfər haqqında nazil olmasını nəql etmişlər, onların niyyətləri bizim bu fəsildəki məqsədimizi təmin edir.\nYaxşı olardı ki, görkəmli elm xadimləri, təhqiqatçılar bu barədə mötəbər mənbələrə, o cümlədən "Sihahi-Sittə"yə(Sünnülərin Qurani Kərimdən sonra altı ən mötəbər kitablarına Sihahi-sittə (altı səhih kitab) deyirlər ki, hər kitabın özünə məxsus adı vardır.), İbni Kəsirin təfsirinə, "Əddürrül-mənsur" təfsirinə, Təbərinin təfsirinə və ya "Ğayətül-məram" kitabına müraciət etsinlər.\nBu altı hədislə yalnız bir rəvayət ziddiyyət təşkil edir: o da məsələnin özündə yox, "Təthir" ayəsinin harada nazil olmasında. Peyğəmbərin zövcələrindən biri olan Zeynəbin "Təthir ayəsi mənim evimdə nazil oldu, bu vaxt Əli, Fatimə, Həsən və Hüseyn Peyğəmbərin yanında idilər"-dediyi nəql olunur. Amma xoşbəxtlikdən "Təthir" ayəsinin Ümmü Sələmənin evində nazil olmasını göstərən hədislərin sayı-hesabı yoxdur. Onların müqabilində bir-iki rəvayətin ziddiyyət təşkil etməsi çox da əhəmiyyət kəsb etmir. Amma bununla belə, "Təthir" ayəsinin Zeynəbin evində nazil olması da bizim müddəamıza irad gətirə bilməz. Lakin qeyd etdiyimiz kimi, "Təthir" ayəsi Zeynəbin evində yox, Ümmü Sələmənin evində nazil olub. Hər halda qeyd etdiyimz "Pənc-təni Ali-əba" haqqındadır.\nViews: 722 | Downloads: 0 | Rating: 0.0/0


25.07.2017 09:22 | Oxunma sayı: 377\nTender iştirakçılarına təklif edilir ki, öz tender təkliflərini möhürlənmiş və imzalanmış şəkildə ikiqat zərflərdə yazılı surətdə təqdim etsinlər. Müqaviləni yerinə yetirmək üçün tender iştirakçıları lazımi maliyyə və zəruri texniki imkanlara malik olmalıdırlar. Tenderdə iştirak etmək istəyənlər iştirak haqqını aşağıdakı hesaba köçürdükdən sonra Azərbaycan dilində tərtib olunmuş tenderin əsas şərtlər toplusunu AZ1138, Bakı şəhəri, Yasamal rayonu, M.Müşfiq küçəsi 1M nömrəli ünvandan ala bilərlər.\nİştirak haqqı: Lot–1- 500 manatdır.\nİddiaçılar tenderdə iştirak etmək üçün yuxarıda göstərilən sənədləri (tender təklifi və bank təminatı istisna olmaqla) və iş cədvəlini 21 avqust 2017-ci il saat 16.00-dək, tender təklifi və bank təminatını isə möhürlənmiş ikiqat zərflərdə 6 sentyabr 2017-ci il saat 17.00-dək Azərbaycan Respublikasının Dövlət İmtahan Mərkəzinə (ünvan: AZ1138, Bakı şəhəri, Yasamal rayonu, M.Müşfiq küşəsi 1M) təqdim etməlidirlər.\nTəklif zərfləri 7 sentyabr 2017-ci il saat 11.00-da yuxarıda qeyd olunan Azərbaycan Respublikasının Dövlət İmtahan Mərkəzində (ünvan: AZ1138, Bakı şəhəri, Yasamal rayonu, M.Müşfiq küşəsi 1M) açılacaqdır.


Sabiq nazirlər nə qədər pensiya alırlar… » Azerinfo.Tv\n19-09-2019, 00:00 208 dəfə baxılıb\nVaxtilə yüksək postlar tutmuş eks-nazirlərlə bağlı məsələlər tez-tez gündəm olur. Onların bir çoxu pensiya yaşını tamamlayıblar. Bəziləri uşaq sayına, bəziləri staja görə dövlətin onlar üçün ayırdığı vəsaiti xımır-xımır xərcləməklə məşğuldurlar. Bəlkə də bəzi sabiqlər üçün bu məbləğ “tum pulu” kimi bir şeydir, amma biz yenə də sabiq nazirlərin pensiya məbləğini sizlər üçün araşdırmaq qərarına gəldik.\nYeri gəlmişkən, 1 oktyabr 2019-cu il tarixindən minimum pensiya məbləği 200 manat təşkil edir”.\nF.Talıbovun sözlərinə görə, sığorta göstəricilərinə əsasən, təyin olunan pensiyaların maksimum məbləği bütün növ pensiyalar üzrə qanunla məhdudlaşdırılmır:\n“Lakin qulluq stajına görə pensiya alan dövlət qulluqçularının və sabiq nazirlərin pensiyaları aldığı dövlət məvacibinin orta aylıq məbləğinin 80%-dən artıq ola bilməz”.\nNazir I qrup əlildirsə...\nHüquqşünas Əliməmməd Nuriyev Modern.az-a bildirib ki, qanunvericilikdə pensiya təyinatı bir neçə amilə görə müəyyənləşdirilir:\n“Birinci amil yaşa görə pensiya təyinatıdır. Eyni zamanda güzəştli şərtlərlə pensiya almaq hüququna malik olan şəxslər var. Bunlar dövlət qulluqçuları, rəhbər vəzifələrdə çalışanlar, yaxud vaxtilə çalışanlardır. Eyni zamanda, sağlamlıq və uşaqların sayına görə pensiya təyinatı mövcuddur. Məsələn, qanunvericilikdə cırtdanboylularla bağlı fərqli yaş hədləri müəyyənləşib. Amma Azərbaycanda vəzifəli şəxslər qanunvericilikdə göstərilmiş müddətdə staji yoxdursa və yaş həddi tammalanmayıbsa, onlara pensiya təyin oluna bilməz. Əgər vəzifəli şəxs I qrup əlildirsə, ona müəyyən olunmuş yaş həddinə çatmamış da pensiya təyin oluna bilər. Bu zaman sığorta stajı və yığımla bağlı məbləğ müəyyənləşdirilməlidir.\nQanunvericilikdə bəzi dövlət qulluğunda çalışanlarla bağlı fərqli əsaslar və hallar müəyyənləşdirilib. Bütün bunlar pensiya məbləğinə təsir göstərən amillərdir. Əgər şəxs nazir postundan azad edilərkən yaşı və stajı pensiya təminatına imkan verirsə, birbaşa pensiyaya göndərilir. Amma dəqiqliyilə sabiq nazir filan qədər pensiya alır demək doğru deyil. Çünki sabiq nazirlərin pensiya təminatı fərdidir. Bura minimum pensiya məbləği, yaş, staj və s. daxildir”.\nQanun kimlərə güzəştlər verir?\nQeyd edək ki, “Əmək pensiyaları haqqında” Azərbaycan Respublikası Qanunun 20-ci maddəsinə görə, qulluq stajına görə əmək pensiyasına əlavələr nəzərdə tutulur.\n20.1.9. əmək pensiyası yaşına çatmış və ya bu yaşa çatanadək I qrup əlil olmuş sabiq Azərbaycan Respublikasının Baş naziri və Baş nazirinin müavinləri, Naxçıvan Muxtar Respublikasının Baş naziri və Baş nazirinin müavinləri, Azərbaycan Respublikası mərkəzi icra hakimiyyəti orqanının rəhbəri və rəhbərinin müavinləri, Naxçıvan Muxtar Respublikası mərkəzi icra hakimiyyəti orqanının rəhbəri və rəhbərinin müavinləri, yerli icra hakimiyyəti orqanının rəhbəri (başçısı), Milli Televiziya və Radio Şurasının, Naxçıvan Muxtar Respublikası Televiziya və Radio Şurasının üzvləri.\nDövlət qulluqçularının pensiya təminatı\n- dövlət qulluğu vəzifəsində 5 ildən 10 ilə qədər qulluq stajı olan şəxsə - onun dövlət məvacibinin 60 faizi miqdarında;\n- dövlət qulluğu vəzifəsində 10 ildən 15 ilə qədər qulluq stajı olan şəxsə - onun dövlət məvacibinin 70 faizi miqdarında;\n- dövlət qulluğu vəzifəsində 15 ildən artıq qulluq stajı olan şəxsə - onun dövlət məvacibinin 80 faizi miqdarında.\n- Bu Qanunun 2.1.3-cü maddəsində nəzərdə tutulmuş ailə üzvlərinin sayından asılı olmayaraq onlara pensiya aşağıdakı miqdarda təyin edilir:\n- vəfat etmiş dövlət qulluqçusunun qulluq stajına görə almalı olduğu pensiyanın 80 faizi miqdarında;\n- vəfat etmiş pensiyaçının pensiyasının 80 faizi miqdarında.\n- Pensiya almaq üçün müraciət edənin arzusuna əsasən dövlət məvacibi onun müraciət etdiyi gündən əvvəlki dövlət qulluğunun 24 ayı və ya ardıcıl gələn istənilən 60 ayı ərzində aldığı dövlət məvacibindən, dövlət məvacibindəki sonrakı artımlar da nəzərə alınmaqla hesablanır.\n- Pensiyanın təyin edilməsi üçün dövlət məvacibinin hesablanması qaydası Müvafiq icra hakimiyyəti orqanı tərəfindən müəyyən edilir.


Abid Şərifov: Komissiyanın ilk iclasında verilən tapşırıqların vaxtında yerinə yetirilməsinə ciddi nəzarət olunacaq 1905.az\nAbid Şərifov vurğulayıb ki, qarşıda duran vacib vəzifələrdən biri də yanğının səbəblərini araşdırmaqdır. Aidiyyəti qurumlar – Fövqəladə Hallar Nazirliyi, Baş Prokurorluq və Daxili İşlər Nazirliyi tərəfindən ilkin səbəb kimi elektrik naqillərində baş verən qısaqapanma versiyası irəli sürülüb. Lakin digər versiyalar da araşdırılır. Yaxın günlərdə bu barədə ictimaiyyətə məlumat verəcəyik. Cənab Prezidentin tapşırığına uyğun olaraq, görülən işlərlə əlaqədar mən daim məlumat verəcəyəm. Bütün bu məsələlərlə əlaqədar konkret təkliflər hazırlayacağıq. Yanğının səbəbləri araşdırılacaq və əgər günahkarlar varsa cəzalandırılacaq. Artıq Baş Prokurorluq, Daxili İşlər və Fövqəladə Hallar nazirlikləri tərəfindən birgə araşdırmalar aparılır. Mən Komissiyanın bugünkü iclasında aidiyyəti qurumlardan – Səhiyyə Nazirliyindən və Bakı Şəhər İcra Hakimiyyətindən xahiş etdim ki, müvafiq araşdırmalar başa çatdırıldıqdan sonra həmin bina tamamilə sökülsün və ərazidə lazımi abadlıq işləri aparılsın. Hazırda Narkoloji Mərkəzdə müalicə alan insanların yerləşdirilməsi məsələsinə gəldikdə, – Prezidentin Sərəncamı ilə tanışsınız, – Sabunçu rayonunun ərazisində yeni mərkəz tikilir. Bu mərkəzin tikintisinə bir neçə il əvvəl başlanılıb. Prezident İlham Əliyev tərəfindən təsdiq olunan investisiya proqramında yeni mərkəzin tikintisinin tamamlanması üçün 5,3 milyon manat vəsait ayrılıb. Səhiyyə Nazirliyinin məlumatına görə, bu müalicə müəssisəsinin may ayınadək istifadəyə verilməsi nəzərdə tutulur. Yeni Narkoloji Mərkəz hazır olana qədər xəstələrin müalicəsi hazırkı mərkəzin digər korpuslarında davam etdiriləcək.


Palitra qəzeti“Azərbaycanlı gənc olaraq Avropa Oyunlarının ölkəmdə təşkil olunmasından qürur duyuram”\n“Azərbaycanlı gənc olaraq Avropa Oyunlarının ölkəmdə təşkil olunmasından qürur duyuram”\nTarix: 21.05.2015 | Saat: 21:47:00 | E-mail | Çapa göndər\nOrxan Həsənli: “Biz idman ölkəsiyik və bu mötəbər idman yarışında idmançılarımız bizə fəxrli anlar yaşadacaqlar”\nİlk Avropa Oyunlarının başlanmasına sayılı günlər qalsa da, artıq ölkədə Oyunların ab-havası duyulmaqdadır. Oyunların məşəli bütün bölgələrimizi gəzərək yarışlarla bağlı bayram əhvali-ruhiyyəsi də yaradır. Yarışlara gəncliyimiz də böyük dəstəyini göstərir. Bu özünü həm könüllülüklə bağlı fəaliyyətlərdə, həm də müxtəlif istiqamətlərdə göstərir. Xaricdə təhsil alan gənclərimiz də Avropa Oyunlarının başlanmasını səbirsizliklə gözləyir, uzaq diyarlarda olmalarına baxmayaraq, müxtəlif formalarda dəstək göstərirlər. Ukraynada ali təhsilini davam etdirən Orxan Həsənli ilə bu mövzuda olan söhbətimizi oxuculara təqdim edirik.\n-Orxan, Avropa Oyunlarına hazırlıqla bağlı prosesləri, yəqin ki, izləyirsiniz. Yarışlardan nələri gözləyirsiniz?\n-Əlbəttə, internet və sosial şəbəkələr vasitəsilə Oyunlara hazırlıq barədə hər gün yenilənən xəbərləri izləyirəm. Ümumiyyətlə, bu mövzuda söhbətə başlamamışdan öncə onu qeyd edim ki, Avropa Oyunlarından öncə Azərbaycan daha bir mühüm beynəlxalq idman yarışına ev sahibliyi etdi. Beynəlxalq Velosipedçilər İttifaqının (UCİ) 2.1 kateqoriyalı "Tour d’Azerbaïdjan-2015" beynəlxalq veloyürüşü start götürdüyü gündən internet vasitəsilə izlədim. 5 günlük yarışda planetin 24 ölkəsini təmsil edən 25 komanda mübarizə apardı ki, onlar da müxtəlif regionlarımızdan keçdilər. Miqyasına görə Avropa Oyunlarından kiçik bir yarışma olsa da, hər şey çox yüksək səviyyədə idi. 4-cü ildir bu yarış keçirilir və görürük ki, ildən-ilə turnirin səviyyəsi yüksəlir. Azərbaycanda digər idman növləri üçün də bütün şərait var. Artıq Avropa Oyunlarına tam hazır olan ölkəmizdə yollar gözəlləşib, otellər əla səviyyəyə gətirilib, idman obyektləri də yenidən qurulub və ya yeniləri tikilib. Hətta yarışmada iştirak edən əcnəbilərdən birinin mətbuatda açıqlamasını oxudum ki, “heç məşhur “Tour de France” yarışında komandalar belə yüksək səviyyəli otellərdə qalmırlar”. Avropa Oyunları üçün bu veloyarış ideal marşrut oldu. İyun ayında da velosipedçiləri çox gərgin mübarizə gözləyir. Çünki Oyunlarda qitənin ən güclüləri yarışacaqlar. O ki qaldı Avropa Oyunlarında iştirak edəcək digər idmançılara, onu deyə bilərəm ki, bir sıra idman növləri maraq dairəmdədir. Çalışacağam güləş, cüdo və digər yarışları izləyəm. Biz idman ölkəsiyik və əminəm ki, bu mötəbər idman yarışında idmançılarımız bizə fəxrli anlar yaşadacaqlar. Məncə, idmançılarımız üçün də bundan gözəl fürsət ola bilməz. Öz “ev”ində rəqiblə mübarizə aparmaq sənə əlavə avantaj verir. Bu isə medalları daha çox qazanmağımız üçün şans kimi qiymətləndirilməlidir. Xaricdə təhsil alan gənc kimi mən də çalışacağam ki, əlimdən gələn töhfəni verim.\n-Ukraynada bu Oyunlarla bağlı nə düşünürlər?\n-Ukrayna da idman ölkəsi sayılır. Buradan müxtəlif idman növləri üzrə xeyli sayda məşhur idmançılar çıxıb. Təsadüfi deyil ki, onların arasında Azərbaycan bayrağını zirvələrə daşıyan milliləşdirilmiş idmançılar da var. Bu da hər iki xalqın bir-birinə sıx tellərlə bağlı olmasının bir nümunəsi kimi qiymətləndirilə bilər. Yəni Ukraynanın, idmana maraq və diqqəti daim çox olan bir ölkə kimi, Azərbaycanda reallaşacaq Avropa Oyunlarında yaxından iştirak edəcəyinə əminəm. Burada bəzən gənclər maraqla sual verirlər ki, görəsən, Avropa Oyunları Olimpiya oyunları səviyyəsində keçiriləcəkmi? Təbii ki, onlara təşkilati işlərin bir hissəsini başa salandan sonra izah edirəm ki, bu, yarışların necə təşkil olunmasından asılıdır. Əgər Azərbaycana həvalə olundusa, deməli, hər şey yüksək səviyyədə olacaq. Çünki bu günə kimi hazırlıq işlərində bir dənə də olsun axsama nəzərə çarpmadı. Bütün idman infrastrukturları ya yenidən quruldu, ya da planlaşdırılmış idman obyektləri hazır oldu. Buna da əminəm ki, təhlükəsizliklə bağlı aidiyyəti qurumlar öz işlərinin öhdələrindən uğurla gələcəklər. Qısası, bir azərbaycanlı gənc olaraq Avropa Oyunlarının ölkəmdə təşkil olunmasından qürur duyuram və bu haqda fəxrlə əcnəbilərə danışıram.\n- Ukraynalı gənclərlə onların daha çox hansı idman növündə keçiriləcək yarışlara azarkeşlik edəcəkləri ilə bağlı söhbətiniz olubmu?\n-\tƏlbəttə. Gənclərin əsas maraq dairəsi idmandır, müxtəlif yarışmalardır. Bu mənada Oyunlarla bağlı söhbətlər olanda dediyiniz mövzuda da müzakirələrimiz olur. Ukraynada bir çox idman növlərinə böyük maraq var. Burada, hətta sovet dönəmində yüngül atletika, futbol, güləş, su idmanı növləri, velosiped və s. kimi yarışmalara böyük maraq olub, geniş yayılıb. Bu gün də bu və digər sadalamadığım idman növləri öz populyarlığını qoruyur. Ukraynalılar yüngül atletika ilə bağlı yarışların necə keçiriləcəyinin marağındadırlar və ölkələrinin bu yarışda hansı uğur əldə edəcəklərini səbirsizliklə gözləyirlər.\n-\tXaricdə təhsil alan gənc kimi Oyunların təbliği işlərində başqa ölkələrdə oxuyan tələbələrimizin aktiv olmaları üçün hansı tövsiyələri verərdiniz?\n-\tÜmumiyyətlə, sizə bir məsələni qeyd edim ki, bu gün xaricdə təhsil alan gənclərimiz artıq diplomatik ordu halına gəliblər. Təbii ki, bunu məcazi mənada dedim. Sirr deyil ki, diaspor işlərinin uğurlu olması üçün əsas hərəkətverici qüvvə ziyalılarla yanaşı, gənclərdir, tələbələrdir. Bu mənada xaricdə oxuyan gənclərimiz diaspor işlərində necə aktivdirlərsə, ölkəmizdə baş tutacaq bu mühüm beynəlxalq idman tədbirinin təbliğ olunmasında da fəallıq göstərməlidirlər. Oyunların start verilməsinə qısa zaman qalmasına baxmayaraq, hələ də “Bakı-2015”-ə hazırlıqla bağlı bir sıra təbliğati işlər aparıla bilər. Məsələn, Türkiyədə, Rusiyada və digər azərbaycanlıların daha çox yaşadıqları, fəaliyyət göstərdikləri ölkələrdə aktiv tələbələrimiz kreativ ideyalarla tədbirlər təşkil edə bilərlər. Buna misal olaraq mərkəzi küçələrdə əllərində “Bakı-2015”-in loqosu olan gənclərin müəyyən broşürlər paylamasını, turistik bölgələrimizlə bağlı şəkillərin paylanmasını göstərmək olar. Düzdür, heç də hər zaman belə işlərə icazə vermirlər. Amma ən azından cəhd etməyə dəyər. Ukraynada bunu etmək bir qədər problemli məsələyə çevrilib. Yəni, bildiyiniz kimi, məlum məsələlər üzündən bu ölkədə təhlükəsizliklə bağlı bir qədər qeyri-müəyyənlik yaranıb. Belədə istənilən yürüş və ya tədbirin keçirilməsi ciddi nəzarətlə baş tutur və ya məsləhət görülmür. Amma mən məhdud imkanlardan yararlanıram və əcnəbi tələbələrlə bu məsələ ətrafında söhbətlər aparıram. Hiss edirəm ki, ölkəmiz haqqında danışdıqlarım, internet imkanlarından istifadə edib göstərdiyim bəzi videoroliklər, şəkillər onlarda böyük marağa səbəb olur.\n- Bir neçə il əvvəl futbol üzrə Avropa Çempionatının bir hissəsi məhz təhsil aldığınız Ukraynada təşkil olunmuşdu. Bunun həmin ölkəyə hansı xeyirləri oldu və Avropa Oyunlarından sonra Azərbaycan nələr qazana bilər?\n-Çox doğru vurğuladınız ki, yaxın keçmişdə beynəlxalq idman yarışlarından birinə Ukrayna ev sahibliyi etmişdi. Düzdür, həmin vaxt mən Ukraynada deyildim və bu ölkə də indiki kimi iqtisadi və siyasi böhranlarla üz-üzə qalmamışdı. Amma müqayisə aparmalı olsaq, şəxsi müşahidələrimi deyə bilərəm ki, Avropa Çempionatının bir hissəsinə ev sahibliyi edən bir ölkə kimi Ukrayna bundan maksimum yararlana bilmişdi. Bildiyim qədərilə, gələn turistlər Ukrayna otel və restoranları üçün xeyli xeyir verdilər. Bundan başqa, adi məntiqlə düşünsək, əgər sənin ölkənə qısa zaman ərzində insan axını olursa, bu alış-verişin aktiv olması, ərzaq və digər məhsullara tələbatın artması, ümumilikdə iqtisadiyyatın müsbət yöndə silkələnməsi deməkdir. Nəzərə alsaq ki, Ukrayna hələ yalnız bir idman növü üzrə yarışmanın bir hissəsini stadionlarında təşkil etdi, Azərbaycanı nələrin gözlədiyini təsəvvür etməmək mümkün deyil. Bu işi, əlbəttə ki, iqtisadçı ekspertlər daha dolğun və dəqiq izah edib proqnozlar verə bilərlər. Amma, zənnimcə, Ukraynanın yararlandığının beş qatını Azərbaycan edəcək. Azərbaycan həm də elə bir ölkədir ki, burada təhlükəsizliyə təminat var, sabitlikdir, tolerant insanları ilə dünyada ad çıxarıblar, ərzaq və yeməklərin bolluğu və ucuzluğu, həm də keyfiyyəti ilə seçilir. Bu mənada bir ölkəyə gedən turisti başqa nə maraqlandıra bilər ki? Təbii ki, əsas sadaladığım amillər. Bu isə bizdə var. Bir də bir məsələni qeyd edim ki, ölkəmizdə xeyli sayda turistik məkanlar mövcuddur. Bu da minlərlə avropalı qonaq üçün cəlbedici təkliflər olacaq. Təbii ki, onlar da bundan yararlanıb görməli yerlərimizi qarış-qarış gəzəcəklər. Yəni bizim üstünlüklərimiz nəinki Ukraynadan, hətta növbəti yarışmanı qəbul edəcək Hollandiyadan xeyli çoxdur. Son olaraq Vətənimdə keçiriləcək bu yarışları təşkil edənlərə, idmançılara uğurlar arzu edirəm. Əminəm ki, Azərbaycan dünya idmanı tarixində yeni bir səhifə açaraq gələcəkdə təşkil olunacaq Avropa Oyunlarına böyük töhfələr vermiş olacaq.


Sentyabrda Azərbaycana 100-ə yaxın xarici tibb şirkəti gələcək - Report.az\nSentyabrda Azərbaycana 100-ə yaxın xarici tibb şirkəti gələcək\n4 Avqust, 2016 10:24\nBakı. 4 avqust. REPORT.AZ/ Bakıda sentyabrın 19-21-də Bakı Ekspo Mərkəzində 22-ci Azərbaycan Beynəlxalq Səhiyyə “BIHE 2016” sərgisi keçiriləcək. "Iteca Caspian" şirkətindən "Report"a daxil olan xəbərə görə, artıq 22 ildir sərgi tibb müəssisələrinin əməkdaşları, müasir tibbi avadanlıqların təchizatçıları, habelə əczaçılar və elm xadimləri arasında peşəkar əlaqələrin qurulması və təcrübə mübadiləsi üçün platforma olmaqla yanaşı, Azərbaycanda səhiyyə sisteminin daha da səmərəli olmasına kömək edir. “BIHE” sərgisi Səhiyyə Nazirliyi, Azərbaycan Stomatologiya Assosiasiyası (ASA), Azərbaycanda İxracın və İnvestisiyaların Təşviqi Fondu (AZPROMO) və Sahibkarlar (İşəgötürənlər) Təşkilatları Milli Konfederasiyasının (ASK) dəstəyi ilə keçirilir. Sərginin təşkilatçıları qismində “Iteca Caspian” və onun Böyük Britaniyalı tərəfdaşı “ITE Group” şirkətləri çıxış edirlər.\nÜmumilikdə, bu il iştirakçılar sərgidə tibb və laboratoriya avadanlıqları, birdəfəlik istifadə materialları, dərman preparatları, tibbi alətlər, eləcə də əczaçılıq avadanlıqları təqdim edəcəklər. Sərgidə ilk dəfə olaraq yeni “Klinika” sektorunun çərçivəsində bir sıra şirkətlərin iştirakı gözlənilir.\nSərgi “Tibbi turizm” sektorunu fəal şəkildə inkişaf etdirir və bu il sözügedən sektor çərçivəsində xaricdə müalicənin təşkil ilə məşğul olan 30-dan artıq klinika və şirkətin iştirakı planlaşdırılır. Bunların arasında Almaniya, Estoniya, Gürcüstan, İsrail, Latviya və Türkiyənin klinika, sanatoriya və müalicə mərkəzlərinin iştirakı gözlənilir. Sərgidə xarici klinika, sanatoriya və istirahət evləri ilə yanaşı, insanları müalicə üçün xaricə göndərən turizm şirkətləri də iştirak edəcəkdir. Bu il “Tibbi turizm” sektoru Türkiyə Turizm Agentlikləri Assosiasiyası (TURSAB) tərəfindən dəstəklənir.


Şakira İstanbulda — Türkcə danışdı, paxlava yedi (FOTOLAR) '; // item += '\nŞakira İstanbulda — Türkcə danışdı, paxlava yedi (FOTOLAR)\nMəşhur dünya ulduzu Şakira konsert proqramı ilə çıxış etmək üçün İstanbula gedib.\n“Ölkə.Az” xəbər verir ki, hava limanında Şakiranı qarşılayan jurnalistlər onu paxlayava qonaq ediblər.\nŞakira İspaniyadan özəl təyyarəsi ilə İstanbul hava limanına enib. Hava limanından çıxanda onu gözləyən mətbuat nümayəndələri ilə görüşüb. Ailəsi ilə İstanbula səfər edən Şakiraya jurnalistlər paxlava təqdim ediblər. Jurnalistlərin jesti qarşısında müğənni türkcə “Təşəkkür edirəm, danışarıq” deyib.


Palitra qəzeti“Təzyiqlər heç bir effekt vermir”\n“Təzyiqlər heç bir effekt vermir”\nTarix: 21.07.2015 | Saat: 23:59:00 | E-mail | Çapa göndər\n“Avropa bizimlə hüquqi müstəvidə görüşməlidir”\nAzərbaycan yenidən müstəqillik əldə etdikdən sonra xarici siyasətində əsas strateji hədəflərindən biri Avropa Şurası, Avropa Birliyi və digər Avropa təşkilatları ilə münasibətlərin yaradılması idi.\nGənc müstəqil dövlət olaraq Azərbaycan bu hədəflərə çatmaq üçün bir neçə Avropa təşkilatları qarşısında öhdəliklər götürdü. Demokratiya yolu almış bir ölkə olaraq Azərbaycan bu öhdəlikləri tam yerinə yetirir. Eyni zamanda, bəzi Avropa təşkilatları Azərbaycana qarşı münasibətdə heç də demokratik davranmırlar. Ən çətin anlarda belə, Azərbaycanı dəstəkləmək əvəzinə, əksinə, qərəzli münasibət göstərirlər. Əlbəttə ki, Azərbaycan tərəfindən bu münasibət heç də müsbət qarşılanmır. Yuxarıda adı çəkilən təşkilatlar öz ikili standart siyasəti ilə Azərbaycanla manipulyasiya edirlər. Nazirlər Kabinetinin son iclasında Prezident İlham Əliyev öz nitqində bu məsələ ilə bağlı narahatlığını bildirib. Dövlət başçısı deyib ki, Azərbaycanla Avropa İttifaqı arasında əlaqələr bərabərhüquqluluq prinsipinə əsaslanmalı və Azərbaycanın milli maraqları maksimum dərəcədə təmin olunmalıdır: “Mənəvi, iqtisadi böhran bu gün Avropada reallıqdır və bu amillər gələcək fəaliyyətdə mütləq nəzərə alınacaq. Avropa ilə əməkdaşlığın yeni mexanizmi, formatı və konsepsiyası hazırlanmalıdır. Azərbaycan Avropa İttifaqı ilə Assosiasiya Sazişinə qoşulmamışdır. Bu saziş Azərbaycanın maraqlarına uyğun gəlmir. Azərbaycan bütün ölkələrlə, beynəlxalq təşkilatlarla bərabərhüquqlu münasibətlər qurur və gələcəkdə də fəaliyyət bu prinsip üzərində davam etdiriləcək”.\nPrezidentin sözlərinə görə, Azərbaycanla Avropa İttifaqı arasında əlaqələr tərəfdaşlıq və strateji tərəfdaşlıq prinsipləri əsasında qurula bilər: “Ancaq bu, bərabərhüquqluluq prinsipinə əsaslanmalı və Azərbaycanın milli maraqları maksimum dərəcədə təmin olunmalıdır. Biz bütün məsələləri dərindən təhlil edərək, ölkəmiz üçün, xalqımız üçün ən məqbul, ən yaxşı variantı seçirik”.\nTrend-in baş direktorunun müavini, siyasi ekspert Arzu Nağıyev “Palitra”ya açıqlamasında dedi ki, biz dünyəvi dövlətik və heç vaxt Avropaya inteqrasiyadan imtina etməmişik: “Təəssüf ki, Prezident İlham Əliyevin də qeyd etdiyi kimi, əsas məqam müstəqil dövlətə digər bir dövlətin qanunverici orqanları tərəfindən siyasi təsir etmək istəyinin yolverilməz olduğundan gedir. Yəni, qanunverici orqanlar öz dövlətlərinin problemləri ilə məşğul olmaqdansa, bizimlə diktə yolu ilə danışmağa səy göstərirlər. Bu isə yolverilməzdir. Biz hər cürə ikitərəfli əməkdaşlığa razıyıq. Təbii ki, qarşılıqlı hörmət çərçivəsində”.\nSiyasi ekspertin fikrincə, Avropa Şurasında qeyri-səmimilik və riyakarlıq müşahidə olunur: “Misal kimi göstərmək olar ki, bir sıra qeyri -hökumət təşkilatları Avropa parlamentində və digər qurumlardakı mövqelərindən istifadə edərək, erməni lobbisinin istəyini bizə aşılamaq istəyir. Belə təzyiqlər isə öz effektini vermir. Avropa Oyunları öncəsi və sonrakı dövrdə biz bu proseslərin şahidi olduq və təbii ki, fiaskoya uğradığını da gördük. Əgər bu gün biz Şərq tərəfdaşlığını dəstəkləyiriksə və Avropa bizi öz strateji tərəfdaşı hesab edirsə, enerji daşıyıcılarımıza ehtiyacı varsa, bunu inkar etməməlidir və əksinə, bizimlə hüquqi müstəvidə görüşməlidir. Yəni artıq doğrudan da təzyiq yolundan ikitərəfli münasibətlər və eynihüquqlu tərəfdaş müstəvisinə keçilməli və bu istiqamətdə də konsepsiya hazırlanmalıdır. Biz hər cürə sülhün və tərəfdaşlığı dəstəkləyirik, təbii ki, müstəqilliyimiz hər şeydən önəmlidir...”.


"Bakcell"ə kütləvi məhkəmə iddiaları qaldırıla bilər | Xural qəzeti\nƏsas Səhifə/CƏMİYYƏT/“Bakcell”ə kütləvi məhkəmə iddiaları qaldırıla bilər\n“Bakcell”ə kütləvi məhkəmə iddiaları qaldırıla bilər\nYəqin ki, Azərbaycanda yaşayıb “Bakcell” abunəçisi olan hər bir şəxs heç olmasa 1 dəfə bu operatorun müxtəlif “yanlışlıqlarla” cibinə girdiyinin şahidi olub. Keyfiyyətli xidmət qarşılığında sağlam qazanc əvəzinə, müştərilərini aldatmaqla varlanmağı qarşısına məqsəd qoyan “Bakcell”, sözün həqiqi mənasında biznes anlayışını “dəyişək, inkişaf edək” fırıldağına çevirib. 24saat.org “Bakcell”in fırıldaqlarını faş edir:\nSöhbət, “Bakcell”in qısa nömrələrdən gələn və abonentini dərhal tora salan “xidmətlər”dən gedir. Dayanmadan sərəncamımıza verdiyi nömrələrə mənasız reklam və anons SMS-ləri yollayan bu provayder, əməlinin qarşılığında abonentlərindən milyonlar oğurlağır. Misal üçün NovoMedia adlanan qurumun “1234” xidməti sizə SMS içərisində “Bakcell”-in rəsmi saytının linkini atır (http://m.bakcell.com/gamesclub). Bu linkə basmaqla siz “Bakcell”in rəsmi səhifəsini açdığınızı düşünürsünüzsə, yanılırsınız. Çünki həmin səhifədə istifadə edilən xüsusi JAVA kodları sayəsində siz həmin andan etibarən “Bakcell”in fırıldağının qurbanı olaraq pullu xidmətə qoşulmuş sayılırsınız.\nBundan sonra isə başlanır iztirablı günlər. Balansınıza nə qədər pul yükləməyinizdən asılı olmayaraq, siz hər zaman “Bakcell”ə borclu qalırsınız. 555 xidmətinə zəng zamanı da özünü təmizə çıxarmağa çalışan şirkətin operatorları sizə “(012) 4648823 şəhər nömrəsinə zəng vuraraq xidmət və NovoMedia barədə ətraflı məlumat ala bilərsiniz” deməklə, guya bu işi hansısa başqa şirkətin həyata keçirdiyini sübut etməyə çalışırlar. Amma dəyişməyən fakt budur ki, bu hansısa başqa şirkətin xidmətinə abunəlik “Bakcell”in rəsmi saytından və “Bakcell” istifadəçisindən heç bir icazə alınmadan həyata keçirilir. Hüquq və məntiq başqa şirkətin “Bakcell”in rəsmi saytına xüsusi kod yaza biləcəyini istisna etdiyindən, fırıldağın elə məhz “Bakcell” tərəfindən həyata keçirildiyinə şübhə qalmır.\nUzun müddət soyulan və nəhayətində çarənin “1234” və ya “9546” kimi nömrələrə “STOP” yazıb yollayan abonentə daha sonra qırmızı mesajla cavab verilir – “LÜTFƏN NƏZƏRƏ ALIN Kİ, ABUNƏ XİDMƏTİNƏ GÖRƏ BORCUNUZ VARSA BALANSINIZDAN HƏMİN MƏBLƏĞ TUTULACAQ”. Maraqlıdır, abunə borcunun nə qədər olduğunu nömrə sahibi necə müəyyən edə bilər? Axı o, ümumiyyətlə bu xidmətlə qoşulmaq üçün razılıq verməyib və ona qoşulacağı xidmətin abunəlik haqqının nə qədər olduğu bildirilməyib. Cavabını biz deyək – “Bakcell” nə qədər istəsə, abunəliyə görə borc o qədər olacaq.\n“BAKCELL”in daha bir fırıldağı isə 9621 xidmətidir. Bu xidmətə abunə olub gündəlik 0.10 manat ödəməyiniz üçün hər hansı bir linkə daxil olmağınız da zəruri deyil. Sadəcə “Bakcell”in “bonus”u olan bu xidmət müştəriləri soymağın ən əxlaqsız yolu kimi səciyyəvidir.\nGörüdüyünüz kimi minlərlə örnəyin arasından cəmi 3 qısa SMS xidməti ilə “Bakcell”in abunəçilərini necə soyduğunu tam şəkildə diqqətinizə çatdıra bildik. Hesab edirik ki, bu əxlaqsızlığa qarşı effektiv mübarizə yolu hər kəsin ayrılıqda məhkəmə orqanlarına müraciət etməsi və bu müraciətini ictimailəşdirməsi olacaq.\n24saat.org saytı olaraq bütün oxucularımızın “Bakcell”in fırıldaqlarına qarşı iradlarını saytımızda dərc etməyə hazırıq.\n“Bəylər Əyyubovla bir neçə dəfə telefon söhbətim oldu”\n"Lotu Quli" həbsdən çıxacaqmı?!


25 Fevral 2021 20:40\nQadınlar il boyu dərilərinə hansı fəsildə və necə qulluq etmək barədə düşünürlər. Yəqin ki, onları ən çox düşündürən şaxtalı havada üzün dərisinə qulluq etmək üsullarıdır.\n1. Mütəxəssislər şaxtalı havalarda üzün və əlin dərisini tərkibində spirt olan vasitələrlə silməyi məsləhət bilmirlər. Onlar müxtəlif losyonları qış aylarında süd və ya qliserin tərkibli üz təmizləyicilrlə əvəz etməyi məsləhət bilirlər.\n2. Şaxtalı havalarda vanna və buxar qəbul eləmək də məsləhət görülmür. Çünki qaynaq su vannasılndan sonra qış aylarında dəri məsamləriniz daha da dərinləşəcək. Üzünüzü isti su ilə yuyub krem çəkə bilərsiniz, amma bunu edikdən sonra ən azı 2 saat evdən bayıra çıxmaq olmaz.\n3. Qış aylarında orqanizmin vitaminə olan tələbatı artır. Bu təlabat özünü dərinin quruluğunda da hiss etdirir. Mütəxəssislər dərinin vitamin azlığından əziyyət çəkməsinin qarşısını almaq üçün bol meyvə-tərəvəz yeməyi məsləhət görür. Qoz, dəniz məhsulları və yağsız ət dəriyə gözəl təsir edir.\n4. Qış aylarında insanların suya olan tələbatı azaldığına görə az su qəbul edilir. Bu da dəridə quruluğun artmasına səbəb olur. Həkimlər orqanizmin suya təlabatının az olduğu aylarda belə su içməyi məsləhət bilir. Çünki su içmək tər vəziləri daxil olmaqla əksər orqanların fəaliyyətini aktivləşdirərək orqanizmə müsbət təsir edir.\n5. Kosmetoloqlar şaxtalı və küləkli havalarda evdən çıxarkən dəriyə yumuşaldıcı kremlərdən sürtməyi məsləhət bilirlər. Bu dərini küləyin zədələrindən qorunmasına yardım edir.\n16 Aprel 12:47 7 276 Dilqəm Əsgərov: Şahbaz erməni agentidir, bu da sübutları...\n16 Aprel 13:15 4 370 Rusiya Qarabağla bağlı Türkiyə ilə anlaşdı - ÖZƏL AÇIQLAMA\n16 Aprel 14:54 4 337 Qumralı əri ilə olan bu VİDEOsuna görə qınadılar\n16 Aprel 19:11 3 819 Günün yoluxma statistikası - 32 nəfər öldü\n16 Aprel 10:08 3 732 Bu vəziyyətdə vaksin vurdurmaq olmaz - İnfeksionist XƏBƏRDARLIQ ETDİ\n16 Aprel 09:39 3 643 Bakıda gənc oğlan faciəvi şəkildə öldü - Üzü tanınmaz hala düşdü - FOTO\n16 Aprel 11:30 3 448 Bank kartlarından pul çıxılması haqda RƏSMİ AÇIQLAMA\n13 Aprel 15:05 14 377 Bu da Elgizin həyat yoldaşı və qızı - FOTO\n15 Aprel 14:38 11 608 "Rəmişin hər şeyi mənimdir"- Xalq artistinin mirası açıqlandı\n13 Aprel 15:44 9 401 Bakıda iyrənc olay - 11 yaşı olarkən qohumu ilə cinsi əlaqədə olan qızın əməlləri\n12 Aprel 13:36 9 052 "Araik Arutyunyan Şuşaya gedib" - ermənilər isterikadadır


İKT və innovasiyalar üzrə ekosistemlərin inkişafına dair şəbəkə tədbiri keçiriləcək - EU4Digital\nTarix: 18/05/21 – 18/05/21\nMayın 18-də EU4Digital Proqramı İKT və innovasiyalar şəbəkəsinin virtual tədbirini keçirir. Virtual tədbir “Startaplar və böyüməkdə olan şirkətlər üçün İKT və innovasiyalar üzrə ekosistemlərin inkişafı: Mütəxəssis icmaların inkişafının təşviqi və onların siyasətlərin hazırlanması və tətbiqində iştiraklarının artırılması” mövzusunda keçiriləcək.\nTədbirin məqsədi startaplar və rəqəmsal texnologiyalar sahəsində çalışan KOB-lar üzrə ekosistemin qurulması haqqında daha ətraflı məlumat vermək və Şərqi tərəfdaşlıq ölkələrində rəqəmsal texnologiyalar sahəsində fəaliyyət göstərən ekspertlər arasında birgə icmaların formalaşdırılması imkanlarını müzakirə etməkdir. Tədbir Şərqi tərəfdaşlıq ölkələrindən olan İKT birliklərini və şəbəkələrini təmsil edən iştirakçılar, innovasiya ekosisteminin inkişafını əlaqələndirən nazirliklər və qurumlar və digər iştirakçılar üçün nəzərdə tutulub.\nŞəbəkə tədbiri, innovativ ekosistemlərin gücləndirilməsində icmaların rolu və rəqəmsal texnologiyalar bazarının inkişafına yönəlmiş ekspert icmalarına həsr olunmuş iki sessiyadan ibarət olacaq. Tədbir, İKT sahəsində sahibkarlıq ekosistemlərinin inkişafı üzrə bələdçi təlimatlar və ekosistem iştirakçılarının rolu, o cümlədən onların ŞT ölkələrində dəstəklənməsi və gücləndirilməsinə dair məruzə ilə başlayacaq. Daha sonra, Aİ-də milli ekosistemlərin qurucuları və rəqəmsal texnologiyalar sahəsindəki KOB-lar icmaları üzrə mərkəz rolunu oynayan aparıcı təşkilatlar Şərqi tərəfdaşlıq ölkələri üçün dəyərli təkliflərini, əməkdaşlığın faydalarını və digər imkanlarını təqdim edəcəklər.\nTədbirdə iştirak edən Aİ-nin əsas tərəfdaş təşkilatları bunlardır:\nStartap Avropa Regionlar Şəbəkəsi (SERN).\nAvropa Rəqəmsal texnologiyalar üzrə KOB-ların ittifaqı.\nAlmaniyanın İKT və KOB-lar üzrə Federal Assosiasiyası (BITMi).\nİclasa EU4Digital Proqramının İKT və innovasiyalar üzrə qrup rəhbəri Anna Pabol rəhbərlik edəcək və aşağıdakı məruzəçilərin təqdimatları və sual-cavab sessiayalarından təşkil olunacaq:\nSERN idarə heyətinin üzvü Kiara Frensiya;\nAvropa Rəqəmsal texnologiyalar üzrə KOB-ların ittifaqının baş katibi Sebastiano Toffaletti;\nAvropa Rəqəmsal texnologiyalar üzrə KOB-ların ittifaqında baş siyasətlər meneceri Annika Link;\nAvropa Rəqəmsal texnologiyalar üzrə KOB-ların ittifaqında layihə rəhbəri Custina Beliauskaite;\nBITMi əməliyyatlar qrupunun lideri Liza Ehrentraut.\nTədbirdə iştirak etmək istəyirsinizsə və ya hər hansı bir sualınız varsa, Proqramıən İKT və innovasiyalar üzrə qrup rəhbəri Anna Pobola müraciət edin (anna.pobol@gmail.com).\nHədəf auditoriya üçün qeydiyyat mayın 17-nə qədər buradan aparılacaq.\nSon qeydiyyat tarixi: 17/05/21


Brunsvikdəki Emerald Princess Casino | Parker-Kaufman Emlakçılar\nBrunswick, GA -dakı Emerald Princess Casinoya Abunə olun\nGürcüstan tətil etmək üçün dəyərsiz bir yer ola bilər, amma burada görmək və etmək üçün çox əyləncəli və bənzərsiz şeylər var. Jekyll Adası əyalətin ən yaxşı yerlərindən biri ola bilər! Qəribə Jekyll Adası alış -verişi, ləzzətli restoranları və bənzərsiz fəaliyyəti ilə hər kəs üçün həqiqətən bir şey var.\nİstər tək bir səfər, istər sevgilinizlə romantik bir qaçış, istərsə də bütün ailənizlə birlikdə əyləncəli bir səfər planlaşdırırsınızsa, hər zaman daxil olmaq üçün maraqlı bir şey tapacaqsınız!\nJekyll Adasında olduğunuzda, yaxınlıqdakı digər unikal yerlərdən də istifadə etmək istəyəcəksiniz. Yaxınlıqdakı Brunsvikdəki Jekyll Adası tətil evlərimizdən cəmi 20 dəqiqəlik məsafədə, axşamı dostlarınızla keçirmək və əlavə pulla gedə biləcəyinizi görmək üçün Emerald Princess Casinosunu tapa bilərsiniz! Gəmiyə çıxmadan əvvəl bilmək istədiyiniz hər şey burada.\nEmerald Princess Casino Brunswick, GA\nBrunswick, GA-dakı Emerald Princess Casino, həqiqətən, Şaftalı Əyalətinin sahillərinə Vegas tərzi kazino aksiyası gətirən bənzərsiz bir təcrübədir! Qonaqlar kartlardan tutmuş slotlara və aralarındakı hər şeyə qədər dörd katlı kazino oyunlarından istifadə edə biləcəklər. Casino təcrübənizi tamamlamaq üçün yemək və canlı əyləncə üçün çoxlu imkanlar var. İndi Gürcüstanda vaxtınızı keçirərkən Vegas Strip -in bütün əyləncələrini yaşaya bilərsiniz. Oh, və Emerald Princess Casinonun bir gəmi olduğunu qeyd etdikmi?\nDüzdür! Oyunlarınızı oynayarkən və ya Bistro Göyərtəsində (üçüncü mərtəbədə) yemək yeyərkən inanılmaz bir okean mənzərəsinə sahib olacaqsınız və kazinodan zövq alarkən suyun yanında vaxtınızı səmərəli keçirə bilərsiniz. Casino hətta Calypso Bar & Club -da inanılmaz canlı əyləncə və rəqslər təqdim edir. Gəmidə ola biləcək bir çox gözəl oyun və əyləncəli təcrübə ilə, Emerald Princess Casinonun niyə hər yerdən böyüklər üçün sevimli bir yerə çevrildiyi təəccüblü deyil!\nEmerald Princess Casinoya girməzdən əvvəl yadda saxlamaq lazım olan bir neçə şey var. Birincisi, ciddi bir geyim kodu olmasa da, qonaqların bir kluba və ya gözəl bir romantik restorana geyə biləcəkləri eyni geyimi geyinmələri tövsiyə olunur. Bəzən bir az soyuq olur, buna görə yüngül bir kazak gətirmək faydalı ola bilər. Qonaqların ən az 21 yaşı olmalı və gəmiyə minmək üçün etibarlı bir dövlət sənədi təqdim etməlidirlər.\nHansı növ kazino oyunundan zövq almağınızdan asılı olmayaraq, Emerald Princess Casinonun sizə oynamaq şansı verəcəyinə bahis edə bilərsiniz. 0,01 dollara qədər və ya hər spin başına 5 dollara qədər gedə biləcəyiniz slot maşınlarından başlayın. Seçmək üçün 250 -dən çox slot var! Yuvalar öz sürətləri ilə getmək və ya kiçik bahislərlə başlamaq istəyənlər üçün əla seçimdir. Təkər dayananda topun hara düşəcəyini təxmin etməyə çalışaraq şansınızı ruletdə də sınaya bilərsiniz.\nKart oyunları ilə daha çox maraqlanırsınız? Problem deyil. Zümrüd Princess Casino da çox şey təklif edir! Buradakı ən populyar kart oyunlarına Blackjack (və ya Twenty-One) və EP Stud Poker daxildir. Bu oyunlardan birini də video şəklində oynaya bilərsiniz! Kazino eyni zamanda Big 20 Bonus və Triple Time adlı iki xüsusi oyun və craps və bingo kimi klassik oyunlar da təklif edir. Hər oyunun öz fərdi minimumu və maksimumu var, buna görə hər masaya başlamazdan əvvəl satıcılarla məsləhətləşməlisiniz. Məsləhətlər də təqdir olunur!\nEmerald Princess Casino Cədvəli\nEmerald Princess Casinoda hərəkətə keçmək rahat və sərfəlidir. Hər bir sərnişin üçün müntəzəm olaraq planlaşdırdıqları kruizlərdən birinə minmək cəmi 15 dollara başa gəlir! Casinonun özündə istədiyiniz qədər çox və ya az pul xərcləyə biləcəyiniz üçün, bu fəaliyyət marşrutunuza böyük bir büdcə dostu əlavə ola bilər. Şanslı olsanız, ilkin investisiyanı geri qaytardığınızı, sonra da bir qismini tapa bilərsiniz!\nBazar ertəsindən Çərşənbə gününə qədər Emerald Princess Casino üzmür. Bu günlərdən başqa, onların kruizləri belə üzür:\nCümə axşamı: 7 -dən gecə yarısına qədər\nCümə: 11 -dən 16 -ya və yenidən 19 -dan gecə yarısına qədər\nŞənbə: 11 -dən 16 -ya və yenidən 19 -dan 1 -ə qədər\nBazar: 13: 00-18: 00\nKruizlər, bütün qonaqların səyahət müddətindən tam zövq ala bilmələri üçün cədvələ uyğun olaraq ayrılır. Beləliklə, gecikmədiyinizə əmin olun, yoxsa geridə qala bilərsiniz! Kruizinizin ayrılacağı vaxtdan ən az 20 dəqiqə əvvəl gəlməyiniz məsləhətdir.\nNövbəti tətilinizi planlaşdırın\nParker-Kaufman, istənilən büdcədə istənilən ölçüdə qruplar üçün mükəmməl olan Jekyll Island kirayəsi üçün ən yaxşı qaynağınız olmaqdan qürur duyur! İstər Jekyll Adasında, istərsə də St.Simons Adasında qalmaq istəsəniz, qrupunuz üçün ideal kirayə tapmaqda sizə kömək etməkdən məmnun olarıq. Başlamaq üçün bu gün bizimlə əlaqə saxlayın!\nJekyll Adası İstirahət Evlərindən İstiqamətlər\nBrunswickdəki Emerald Princess Casinoya gediş -gəliş olduqca asan bir yoldur. Qeyd etdiyimiz kimi, Jekyll Island kotteclərimizdən cəmi 15 dəqiqəlik bir yoldur və ya Sent-Simons Adası kirayə evlərimizdən birində qalırsınızsa, təxminən 20 dəqiqəlik bir yol. Emerald Princess Casino 1 Emerald Princess Drive ünvanında yerləşir.\nJekyll Adasından Perkins Caddesine gedərək başlayacaqsınız. Sonra, sola Captain Wylly Road -a dönün və Beachview Drive N -ə doğru sağa dönün. Bu yolu 1,4 mil gedin. Hərəkət dairəsində, GA-520 E-yə ilk çıxışı edin. 6.5 mil keçdikdən sonra sağa Gisco Point Drive-a dönün və başqa 0.6 mil sonra sağınızda Emerald Princess Casino-nu tapacaqsınız!\nMüqəddəs Simons Adasından Demere Yolu istiqamətində şimal -şərqə gedərək başlayın. Bir dairəyə gələcəksiniz, Frederica Road -a çıxacaqsınız və bu küçəni 1,2 mil məsafədə izləyəcəksiniz. Kings Way -ə doğru sağa dönün, sonra başqa 1,2 mil gedin. Daha sonra Sea Island Road'a davam edəcəksiniz, 0.3 mil sonra bir az sola dönün, sonra Torras Causeway üzərində davam etmək üçün sağa dönün. 1.7 mil davam edin; yol daha sonra FJ Torras Causeway -ə çevriləcək və onu 2.6 mil daha izləməyə davam edəcəksiniz.\nBu nöqtədə sola US-17 S/Glyn prospektinə dönmək istəyəcəksiniz. 4,2 mil davam edin, sonra sola GA-250 E-yə dönün. 0,1 mil sonra sola Gisco Point Drive-a dönəcəksiniz və sağda Casino tapacaqsınız.\nEmerald Princess Casinoda şansınızı sınadıqdan və Brunswick, GA -da ediləcək bütün digər əyləncəli şeyləri kəşf etdikdən sonra, rahatlaşmaq və qarşıdakı görməli yerləri gəzmək üçün başqa əyləncəli bir günə hazırlaşmaq üçün rahat bir tətil kirayəsinə qayıtmaq asandır.\nSpred bahislərinin vergi üstünlükləri nələrdir?\nGirly Geek'in FFXIV -də Pentameldinq Təlimatı\nFour Kings Casino və Slot Dragon


Səadət Qədirova: Gənclər kin və qisas hissi ilə yaşamamalı, lakin Xocalını daim yadda saxlamalıdırlar VİDEO - AZƏRTAC – Azərbaycan Dövlət İnformasiya Agentliyi\nDünyanın hər yerində yaşayan azərbaycanlılar Heydər Əliyev Fondunun vitse-prezidenti Leyla Əliyevanın təşəbbüsü ilə yaradılan “Xocalıya ədalət!” beynəlxalq kampaniyası sayəsində bütün beynəlxalq meydançalarda haqq səsinin ucalmasına nail olmağa çalışırlar.\nAZƏRTAC xəbər verir ki, Moskvada, Xalq Təsərrüfatı Nailiyyətləri Sərgisində (XTNS) Azərbaycan Respublikasının Ticarət-Sərgi Mərkəzinin direktoru Səadət Qədirova bu fikirləri Xocalı soyqırımı qurbanlarının xatirəsinə həsr olunan tədbirdəki çıxışında səsləndirib.\nMoskvada, XTNS-nin Azərbaycan pavilyonunda keçirilən anma mərasiminin təşkilatçıları Heydər Əliyev Fondu və Azərbaycanın Ticarət-Sərgi Mərkəzi idi.\nToplaşanlar qarşısında çıxış edən S.Qədirova qeyd edib ki, Azərbaycan xalqı Dağlıq Qarabağ münaqişəsinin ədalətli həllini 30 il tələb edib. O deyib: “Bu gün biz bu tarixi ürəkağrısı ilə qeyd edirik, lakin qəlbimizdə ümid var. 44 gün davam edən Vətən müharibəsi çoxdan gözlənilən qələbə ilə başa çatdı. Bu qələbə rəşadətli Azərbaycan Ordusunun, Ali Baş Komandan İlham Əliyevin sayəsində qazanıldı. Mən çox ümid edirəm ki, hələ də azadlıqda gəzən cinayətkarlar çox tezliklə beynəlxalq məhkəmə qarşısında duracaq və o vaxt biz deyə biləcəyik ki, ədalət zəfər çaldı”.\nS.Qədirova vurğulayıb ki, gənclər kin və qisas hissi ilə yaşamamalı, lakin Xocalını daim yadda saxlamalıdırlar.\nTədbir iştirakçılarına arxiv fotoşəkillərindən ibarət sərgi, Xocalı faciəsinə həsr olunan sənədli film, kitab və jurnallar nümayiş etdirilib.\nAZERTAG.AZ :Səadət Qədirova: Gənclər kin və qisas hissi ilə yaşamamalı, lakin Xocalını daim yadda saxlamalıdırlar VİDEO